...kedysi bývalo v štátnom rozpočte taká kolónka, ktorá hovorila o tom, že má byť vybratých toľko a toľko miliónov na pokuty.

Výrok hodnotíme ako pravdivý. Do roku 2008 boli skutočne v štátnom rozpočte plánované príjmy Ministerstva vnútra z pokút. Od roku 2008 sa už takáto položka - odhadu príjmov z vybraných pokút v rozpočte nenachádza. Do roku 2007 sa v prílohe č. 2 Zákona o štátnom rozpočte uvádzalo koľko finančných prostriedkov Ministerstvo vnútra plánuje vybrať na pokutách. Napr. pre rok 2007 ( .rtf , str. 16), boli v rámci Ministerstva vnútra príjmy rozpočtované nasledovne: " Príjmy kapitoly sú v roku 2007 rozpočtované vo výške 1,2 mld. Sk. Najvýznamnejšiu časť týchto príjmov predstavujú pokuty za porušenie predpisov vo výške 578 mil. Sk a príjmy za ochranu objektov vo výške 213 mil. Sk. Ostatné príjmy v sume 419 mil. Sk sú tvorené najmä príjmami z prenájmu pozemkov, budov a strojov, príjmami z predaja kapitálových aktív a pozemkov, príjmami zo stravného, z náhrad poistného plnenia, z dobropisov a ďalších príjmov. " Pre rok 2006 ( .rtf , str. 29) : " Najvýznamnejšiu časť týchto príjmov predstavujú pokuty vo výške 526 mil. Sk a príjmy za ochranu objektov vo výške 264 mil. Sk" Pre rok 2008 to už bolo definované nasledovne ( .rtf , str. 19): " Príjmy kapitoly sú na rok 2008 rozpočtované vo výške 2,0 mld. Sk. Ide predovšetkým o príjmy z predaja a prenájmu pozemkov, príjmy za ochranu objektov a príjmy z predaja kapitálových aktív. " Od tohto roku sa už pokuty v rámci Ministerstva vnútra explicitne v štátnom rozpočte nevyčísľujú. Podobne aj aktuálny rozpočet nevyčísľuje výšku plánovaných pokút. Dátum zverejnenia analýzy: 16.06.2014 Naspäť Nahlásiť chybu

.rtf .rtf .rtf rozpočet


Istanbulský dohovor (...) nič nehovorí o tom, aby malo ísť o odstránenie nejakej agresivity voči ženám, lebo to rieši už dávno medzinárodný dohovor o zákaze diskriminácii OSM.

Dohovor Rady Európy o predchádzaní násiliu na ženách a domácemu násiliu a o boji proti nemu, tzv. Istanbulský dohovor, je dokumentom, ktorý odsudzuje všetky formy násilia na ženách a domáceho násilia, podporuje de iure a de facto zrovnoprávnenie žien a mužov, pričom rešpektuje a podporuje plnú implementáciu súvisiacich paktov a dohovorov, medzi inými aj Dohovor Organizácie Spojených národov o odstránení všetkých foriem diskriminácie žien z roku 1979. Výrok hodnotíme ako nepravdivý.

V čl. 1 časti I. ( .doc ) Istanbulského dohovoru sú uvedené ciele dokumentu: Ciele dohovoru sú

Dohovor Organizácie Spojených národov o odstránení všetkých foriem diskriminácie žien (CEDAW) z roku 1979 je dokumentom, ktorý sa primárne zaoberá princípom rodovej rovnoprávnosti a ochranou proti diskriminácii. Dáva si za cieľ odstránenie predsudkov a zvykov, ktoré sú založené na myšlienke podradenosti alebo nadradenosti jedného z pohlaví alebo stereotypných úloh mužov a žien. Agresivitou a domácim násilím sa CEDAW explicitne nezaoberá.

Dohovor .doc Dohovor cieľ


Jeden z projektov je Mladí ľudia do 29 rokov, kde chvalabohu poviem, sa nám relatívne darí, lebo za necelé tri mesiace sa nám dokázali naplniť cirka 4 000 nových pracovných miest.

Výrok ministra Richtera hodnotíme ako nepravdivý, nakoľko novovytvorených pracovných miest v rámci tohto projektu je v skutočnosti o 2350 menej, než uvádza. Tento projekt skutočne spustený bol, ako je aj vidieť na viacerých projektoch ( Rožňava , Nové Zámky ), avšak podľa informácií Hospodárských Novín sa cez tento projekt podarilo naplniť len niečo okolo 1600 nových pracovných miest. Údaje z Ústredia práce, sociálnych vecí a rodiny, z ktorých tento článok čerpá, má demagog.sk k dispozícii.. K 15.2 bolo 1476 podaných žiadostí na projekty pre podnikateľov, pričom počet žiadaných pracovných miest bol len 3594. Počet už uzatvorených dohôd bol 729 a počet dohodnutých pracovných miest len 1650 . Dátum zverejnenia analýzy: 25.02.2013 Naspäť Nahlásiť chybu

Rožňava
Nové Zámky
Hospodárských Novín


V Maďarsku a to potvrdí i pán predseda, je viacej migrantov (viac ako v Grécku a v Taliansku, pozn.).

Podľa dostupného zdroja sa do Maďarska dostalo od začiatku roka 2015 až 57 000 migrantov cez hranicu zo Srbskom. Najpočetnejšiu skupinu tvoria migranti zo Sýrie, Afganistanu a Iraku. Najnovšie informácie hovoria o 67 000 žiadostiach o azyl za rok 2015.

zdroja
informácie
Gréckemu pobrežiu
Odhadovaný


Pán podpredseda, vám sa zdá byť úplne normálne, aby generálny prokurátor mohol v ktoromkoľvek v štádiu zastaviť trestné konanie?

Generálny prokurátor a prokurátor môže zastaviť podnet, avšak nie nejakou svojvôľou ako to implikujú slová P. Hrušovského. §36 ods. 2 153/2001 Z. z. takomto postupe hovorí: "Ak podávateľ podnetu žiadosti prokurátora o podanie vysvetlenia alebo o predloženie písomnosti potrebnej na vybavenie podnetu nevyhovie a bez takého vysvetlenia alebo písomnosti nemožno vo vybavovaní veci pokračovať, prokurátor konanie o podnete skončí bez vybavenia podnetu, o čom podávateľa podnetu písomne vyrozumie.

153/2001 Z. z.


Oslovili ma, pani Galová požiadala o stretnutie, ja som im ponúkol deň a hodinu, kedy som bol pripravený týchto zástupcov demonštrantov prijať. Bol som veľmi prekvapený, keď som dostal odpoveď, že žiaľ ale im ta hodina, ktorú som im ponúkol na stretnutie, nevyhovuje.

nekontroluj Na webovej stránke Protestu gorila sa uvádza, že organizačný tím protestu rozposlal výzvy politickým stranám: Organizačný tím PROTEST GORILA rozoslal kandidujúcim politickým stranám výzvy, aby podpísali vyhlásenie v nasledujúcom znení: V Y H L Á S E N I E My, dolu podpísaní zástupcovia politickej strany NÁZOV STRANY, uchádzajúci sa o dôveru občanov v parlamentných voľbách, ktoré sa konajú dňa 10.3.2012 na území SR, týmto prehlasujeme, že jedným z prvých bodov na rokovaní NR SR, zaradíme do programu schôdze a budeme hlasovať za: 1. Zrušenie trestnoprávnej imunity poslanca NR SR 2. Zmenu zákona o referende tak, že výsledok referenda je platný, ak bude rozhodnutie prijaté nadpolovičnou väčšinou účastníkov referenda. 3. Zrušenie politických nominácií do kontrolných inštitúcií a podnikov s majetkovou účasťou štátu. Na stránke je umiestnené aj stanovisko KDH k spomínanej výzve: Na základe Vašej požiadavky o stretnutie (volala pani Gallová, urgoval pán Pčolinský včera a dnes) Vám oznamujeme, že sa s Vami stretne v pondelok 27.2.2012 o 12. hodine v sídle KDH podpredseda KDH pre obranu a politickú stratégiu a poslanec NR SR za KDH Ing. Pavol Abrhan. Otázky, ktoré ste nám poslali vo svojom vyhlásení, budú prerokované na najbližšom zasadaní Predsedníctva KDH. S úctou Ing. Eva Kapelová sekretariát predsedu KDH Bajkalská 25 821 01 Bratislava Dátum zverejnenia analýzy: 05.03.2012 Naspäť Nahlásiť chybu

Protestu gorila


Máme v 6 župách z 8 väčšinu aj v parlamente, pokiaľ ide o počet poslancov.

SMER-SD má väčšinu v zastupiteľstve len v štyroch krajoch a nie v šiestich. Výrok hodnotíme ako nepravdivý. Podľa oficiálnych výsledkov volieb do VÚC, SMER-SD nemá väčšinu v Bratislavskom samosprávnom kraji (len jeden poslanec zo 44) a Trnavskom samosprávnom kraji (len 12 poslancov zo 40), v Žilinskom samosprávnom kraji (19 poslancov z 57) a v Košickom samosprávnom kraji (26 poslancov z 57). V BBSK a NSK kandidovali kandidáti na poslancov VÚC za SMER-SD v koalícii s KDH. SMER-SD (v rámci koalície) má väčšinu v Banskobystrickom samosprávnom kraji (Koalícia s KDH 25 poslancov zo 49), Trenčianskom samosprávnom kraji (25 poslancov zo 45), Nitrianskom samosprávnom kraji (Koalícia s KDH 32 poslancov z 54), Prešovský samosprávny kraj (35 poslancov zo 62) Dátum zverejnenia analýzy: 12.11.2013 Naspäť Nahlásiť chybu

výsledkov


(Vláda, pozn.) obnoví inštitút justičných čakateľov, sprísni pravidlá čakateľskej praxe a prijme účinné opatrenia na riadnu odbornú prípravu na výkon funkcie sudcu.

Vláda obnovila 21. októbra 2014 prijatím vládneho návrhu zákona, ktorým sa mení a dopĺňa zákon č. 548/2003 Z. z. o Justičnej akadémii a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , justičných čakateľov. Takisto boli prijaté opatrenia na odbornú prípravu na výkon funkcie sudcu. Prišlo taktiež k sprísneniu pravidiel, keď pri výbere kandidátov na sudcov zostane ústna časť konkurzov verejná a navyše sa bude aj nahrávať. Zvukový záznam spolu so zápisnicou o výberovom konaní sa potom zverejní na webovej stránke ministerstva spravodlivosti.Finálnu platnosť nadobudne zákon k 1. januáru 2016. To či sú prijaté opatrenia naozaj účinné, nehodnotíme. Sľub hodnotíme ako splnený. Súdna rada Slovenskej republiky na svojom zasadnutí 5. februára 2014 prijala okrem iného aj uznesenie týkajúce sa kandidátov na vymenovanie do funkcie sudcu. Taktiež poukázala na potrebu urýchleného zavedenia legislatívnej úpravy inštitútu justičného čakateľa ako overeného pri príprave vzdelávania sudcu pre výkon jeho funkcie. "V zmysle Programového vyhlásenia vlády dôrazne upozorňuje na potrebu urýchleného zavedenia legislatívnej úpravy inštitútu justičného čakateľa ako overeného pri príprave vzdelávania sudcu pre výkon jeho funkcie."

prijala
Národná rada Slovenskej republiky
zrušené
Inštitút
SME
pdf
skúšky
kritike


Už niektoré opozičné veci boli schválené.

Podobné výroky sme overovali už v minulosti . Niektoré opozičné návrhy už koalícia v tomto volebnom období schválila, preto výrok hodnotíme ako pravdivý. V tomto volebnom období zatiaľ prešiel jeden opozičný návrh zákona, je to zákon o hlásení pobytu občanov poslancov Osuského, Dostála, Ďuriš-Nicholsonovej, Poliačika a Klusa. Návrh zákona bol doručený Národnej rade Slovenskej republiky ešte v máji 2016, prijatý bol 8.9.2016. Opozičný návrh zákona o politických stranách , v ktorom chceli poslanci zakázať ozbrojovanie a vytváranie ozbrojených jednotiek politickým stranám, bol zastavený v treťom čítaní. V druhom čítaní pritom návrh podporilo 121 poslancov. Opoziční poslanci, Veronika Remišová a Miroslav Beblavý presadili pozmeňujúce návrhy pri rokovaní o protischánkovom zákone. Avizovali, že s ministerkou spravodlivosti o týchto pozmeňujúcich návrhoch rokovali predbežne. Väčšina opozičných návrhov zákonov a pozmeňujúcich návrhov nie sú schválené, koaliční poslanci im vyčítajú neodbornosť , dokonca populistický charakter,

minulosti
zákon
zákona o politických stranách
podporilo
Remišová
Beblavý
pozmeňujúce návrhy
neodbornosť


Smer má dnes k dispozícii 6 miest v súdnej rade, pretože 3 miesta za vládu, 3 miesta za parlament.

SMER-SD k dispozícií reálne len piatich svojich nominantov v Súdnej rade, pretože jeden člen Súdnej rady, ktorého zvolil parlament vo februári 2012 je nominant strany SDKÚ-SD. Podľa uznesenia Ústavného súdu SR má však vláda ako aj parlament právo svojich členov Súdnej rady odvolať. Preto je pravdou, že SMER-SD vzhľadom na pohodlnú väčšinu v parlamente môže D. Čima odvolať a nahradiť. Inými slovami, SMER-SD má skutočne k dispozícií 6 miest v Súdnej rade. Ústava SR, čl. 141 a ods.1: "(1) Predsedom Súdnej rady Slovenskej republiky je predseda Najvyššieho súdu Slovenskej republiky. Jej ďalšími členmi sú a) ôsmi sudcovia, ktorých volia a odvolávajú sudcovia Slovenskej republiky, b) traja členovia, ktorých volí a odvoláva Národná rada Slovenskej republiky, c) traja členovia, ktorých vymenúva a odvoláva prezident Slovenskej republiky, d) traja členovia, ktorých vymenúva a odvoláva vláda Slovenskej republiky. (3) Funkčné obdobie členov Súdnej rady Slovenskej republiky je päť rokov. Tú istú osobu možno zvoliť alebo vymenovať za člena Súdnej rady Slovenskej republiky najviac v dvoch po sebe nasledujúcich obdobiach." Z Ústavy SR vyplýva, že 3 členov volí vláda, čo v súčasnosti znamená nominantov strany SMER-SD. V septembri 2012 SMER-SD odvolal, nominantov vlády I. Radičovej a zvolil svojich nominantov: Evu Fulcovú, Jaroslava Chleboviča a Ľuboša Sádovského. Z troch miest určených parlamentom, jedno miesto patrí od mája 2012 Dušanovi Čimovi , nominovaného SDKÚ-DS. Jeho voľba vo februári 2012 bola podľa SMER-SD politická a chceli D. Čima vyzvať aby funkciu v Súdnej rade neprijal. Zvyšní dvaja členovia boli v júni zvolení v NR SR Alena Šišková a Jozef Maruščák boli nominovaní stranou SMER-SD. Napriek tomu, že Dušan Čimo nie je nominantom strany SMER-SD, na základe uznesenia Ústavného súdu SR z marca 2011, vyplýva, že vláda ako aj parlament môžu svojich nominantov odvolať pred uplynutím ich funkčného obdobia. Vzhľadom na väčšinu vládnucej strany v parlamente, môže teoreticky SMER-SD D. Čima odovolať a zvoliť niekoho iného. Je teda pravdou, že SMER-SD má k dispozícií 6 miest v Súdnej rade, ak by D. Čima v parlamente odvolal. Uznesenia ÚS SR vo veci člena Súdnej rady SR D. Hudáka: "Vnútorná konštrukcia, resp. zloženie súdnej rady a spôsob jej uznášania vychádzajú teda (logicky a vedome) z požiadavky zachovania vzťahu (politickej) dôvery medzi členmi súdnej rady a subjektmi, ktoré ich do ich funkcií ustanovili, čomu musí zodpovedať oprávnenie týchto subjektov odvolať ich z funkcie aj z dôvodu „straty dôvery“, resp. aj z iného ústavou a ani zákonom neustanoveného dôvodu. ...V tejto súvislosti ústavný súd opätovne zdôrazňuje, že oprávnenie vlády (ale aj národnej rady, prezidenta a sudcov Slovenskej republiky) odvolať členov súdnej rady, ktorí sú v jej „kreačnej dispozícii“ aj z dôvodu straty dôvery, nenarušuje nezávislosť súdnej rady ako ústavného orgánu vzhľadom na jej zloženie a spôsob uznášania sa." * výrok opravený 22. novembra 2012. Dátum zverejnenia analýzy: 19.11.2012 Naspäť Nahlásiť chybu

Ústava
septembri 2012
mája 2012
Čimovi
nominovaní
Uznesenia


73 nových námestí v námestí v našom kraji z 315 obcí a miest je úplne vynovených a zrekonštruovaných.

Podľa údajov Regionálneho operačného programu, bolo zrekonštruovaných 73 námestí. Výrok hodnotíme ako pravdivý. Súčasťou ŽSK je 315 obcí a 18 miest (. pdf , s. 3). Podľa údajov , ktoré uvádza Národná sieť rozvoja vidieka SR sa v období rokov 2007 - 2013 zrealizovalo 140 projektov zaregistrovaných Agentúrou pre rozvoj vidieka. Z týchto projektov boli najčastejšie realizované projekty zamerané na opravu miestnych komunikácií. Ďalšími projektmi boli rekonštrukcie a úpravy Obecných úradov a Kultúrnych domov. Podľa údajov Regionálneho operačného programu - Opatrenie 4.1 Regenerácia sídiel bolo celkovo zrekonštruovaných 73 centrálnych zón (námestí). Dátum zverejnenia analýzy: 31.10.2013 Naspäť Nahlásiť chybu

pdf údajov údajov


Všetci vieme aké sú právomoci Košického samosprávneho kraja, zákon 302 z roku 2001, pán Bauer, Vy ste boli ten, ktorý ste ho schvaľoval. Minimálne kompetencie, paragraf štyri to hovorí úplne jasne.

Zákon (.pdf) č. 302/2001 o samospráve vyšších územných celkov zo 4.júla 2001 zahrňuje aj § 4 (.pdf, s.2), ktorý sa týka pôsobnosti samosprávnych krajov, sú v ňom uzákonené kompetencie a povinnosti krajov.

Zákon 4 štatistiky


DPB ročne na tejto dani (daň z motorových vozidiel, pozn.), pošle do župného rozpočtu 800 tisíc eur...

Vo výročnej správe 2012 sa údaj o tom koľko Dopravný podnik Bratislava odvedie špecificky na cestnej dani neuvádza. Cestná daň je nepriamou daňou, ktorú podľa výročnej správy, ktoré sú súčasťou nákladov. (s. 55). TASR 26. februára 2013 uviedla, že hlavné mesto dalo na cestnú daň cez dopravný podnik 738 tisíc eur do rozpočtu BSK. Táto suma je približne 800 tisíc eur. Výrok hodnotíme ako pravdivý.

správe TASR


V tejto chvíli máme z OPBK zazmluvnených 80%.

Finančný plán Operačného programu bratislavský kraj predpokladá v období rokov 2007 - 2013 prefinancovanie celkovo 112 miliónov eur. K 30. septembru 2013 predstavoval rozpočet zazmluvnených (.xls) projektov približne 90 mil. eur. To predstavuje presne 80 % z rozpočtovanej čiastky. Výrok hodnotíme ako pravdivý

predpokladá zazmluvnených


Dnes tak isto platí zákon, ktorý jasne hovorí, že ak používate tovar, nejaký majetok aj na osobné účely, tak by ste to mali uviesť prostredníctvom daňových priznaní a to tou formou, že nie celú jeho hodnotu si odpíšete do daňových odpisov.

Jedným z príkladov kedy musí daňovník priznať používanie majetku inak určeného na podnikateľské účely je napríklad použitie automobilu na osobné účely. Toto 1% zo vstupnej ceny vozidla je vedené ako príjem zo závislej činnosti, preto je zo zákona nutné ho zdaniť. Odpis majetku podľa pomeru využívania na osobné a podnikateľské účely platí aj pri ostatnom hmotnom a nehmotnom majetku. Zákon o dani z príjmov § 5: "(3) Príjmom zamestnanca je aj a) počas ôsmich bezprostredne po sebe nasledujúcich kalendárnych rokov od zaradenia motorového vozidla do užívania vrátane, suma vo výške 1 % v 1. prvom roku zo vstupnej ceny (§ 25) motorového vozidla zamestnávateľa, poskytnutého na používanie na služobné a súkromné účely za každý aj začatý kalendárny mesiac; ak ide o prenajaté motorové vozidlo, vychádza sa z obstarávacej ceny u pôvodného vlastníka, a to aj ak dôjde k následnej kúpe prenajatého motorového vozidla, pričom ak vo vstupnej cene nie je zahrnutá daň z pridanej hodnoty,6) na účely tohto ustanovenia sa o túto daň vstupná cena zvýši," Zákon o dani z príjmov vo veci používanie služobného motorového vozidla na súkromné účely uvádza povinnosť zdaniť 1% zo vstupnej ceny vozidla každý kalendárny mesiac. Portál Poradca podnikateľa vychádza z dnes platného zákona o dani z príjmov a uvádza, že odpisovanie majetku, ktorý sa z časti používa na osobné účely nie je vždy 100 % ale podľa pomeru použitia majetku na osobné a podnikateľské účely. "Odpisovanie majetku sčasti využívaného na podnikanie U hmotného a nehmotného majetku, ktorý sa iba sčasti používa na zabezpečenie zdaniteľného príjmu, sa do daňových výdavkov (nákladov) zahŕňa pomerná časť z vypočítaného odpisu (§ 24 ods. 4 zákona o dani z príjmov). Čiastočné využívanie majetku na zabezpečenie zdaniteľných príjmov sa v praxi vyskytuje: u fyzickýc h osôb – podnikateľov, ktoré využívajú majetok aj na súkromné účely, u právnických osôb, ktoré neboli založené alebo zriadené na podnikanie (§ 12 ods. 3 zákona) a majetok využívajú nielen na činnosti, na ktorých účel vznikli alebo ktoré sú ich základným poslaním, ale aj na činnosti, ktorými dosahujú zdaniteľné príjmy. Pomerná časť odpisu sa vypočíta podľa pomeru využívania majetku na zabezpečenie zdaniteľných príjmov a na osobné potreby (u fyzických osôb) alebo na činnosti, na ktoré boli zriadené (u právnických osôb). Pomer by mal byť určený podľa vhodne zvoleného kritéria a preukázateľne doložený. Takýmto kritériom môže byť napríklad u dopravného prostriedku počet najazdených kilometrov na podnikateľské a ostatné účely, u nehnuteľností pomer plochy využívanej na podnikanie k celkovej ploche nehnuteľnosti, u strojov pomer využiteľného počtu hodín prevádzky na podnikanie a na činnosti, z ktorých príjmy nie sú zdaniteľné." Dátum zverejnenia analýzy: 06.10.2014 Naspäť Nahlásiť chybu

Zákon
Poradca podnikateľa


...vláda pána Fica keď nastúpila, tak zvýšila daň pre právnické osoby z 19 na 23, potom to znížila na 22 (...)

K zvýšeniu daní z príjmov právnických osôb došlo v roku 2013, a to z 19% na 23% a následne o rok na to bola daň znížená na úroveň 22 %. Výrok preto hodnotíme ako pravdivý.

apríli 2015

pdf


Keď si predstavíme, že dneska liečba diabetika kompenzovaného, stojí ročne 758 eur, ale dekompenzovaného, čiže vlastne s komplikáciami, stojí poisťovňu ročne 1611, myslím, že eur. To je viac ako dvojnásobok.

Oficiálna štúdia alebo štatistika, ktorá by sa zaoberala nákladmi na liečbu diabetických pacientov na Slovensku nie je dostupná, preto výrok hodnotíme ako neoveriteľný. Existuje niekoľko štúdií staršieho dáta, ktoré sa zaoberajú nákladmi liečby diabetických pacientov v iných európskych krajinách. Podľa odhadov (.pdf, s. 1) z roku 2005 sa mala liečba diabetika na Slovensku pohybovať na úrovni 8 462 Sk (232 eur). V Nemecku (.pdf, s. 7) mala v roku 2005 stáť liečba nekomplikovaného pacienta 351 eur, ale v prípade komplikácií sa náklady pohybovali od 2065 do 4269 eur. Uvádzame aj tabuľku porovnávajúcu náklady pacienta s diabetes mellitus vo vybraných krajinách Európy. Zdroj: Farmakoekonomika diabetes mellitus a hlavné oblasti jej uplatnenia (. pdf , s. 2) Článok z roku 2011 odhaduje náklady na liečbu jedného diabetického pacienta v Českej republike na 25 858 Kč. Článok uvádza aj porovnanie nákladov v ČR s priemerom krajín skúmaných v štúdii Code-2 a najvyššími a najnižší nákladmi z tejto štúdie. Zdroj: Náklady na léčbu diabetes mellitus typu 2

odhadov Nemecku pdf Článok


70 miliónov eur sa investovalo do zamestnanosti mladých ľudí do 29 rokov.

Ja pravdou, že Ministerstvo práce vyčlenilo 70 miliónov eur na projekt zamestnávania mladých do 29 rokov. V septembri 2012 Európska komisia schválila presun 70 miliónov eur, cieľovou skupinou boli mladí do 29 rokov. Ministerstvo práce však v prípade malej ponuky pre mladých do 29 rokov, plánovalo otvoriť projekt aj pre ľudí nad 50 rokov, ktorí boli na úrade práce viac ako pol roka. " Projekty v celkovom objeme 70 miliónov eur by mali priniesť prácu pre takmer 14 tisíc mladých ľudí, ktorí sú v evidencii úradov práce viac ako tri mesiace . ...Ak záujem zo strany mladých ľudí o zamestnanie prostredníctvo spomínaných projektov nebude, ponuka sa otvorí aj pre uchádzačov o zamestnanie nad 50 rokov. "Po šiestich mesiacoch budeme prehodnocovať tieto kritériá a budú môcť byť rozšírené aj o ľudí, ktorí majú 50 a viac rokov a sú v evidencii, respektíve môžeme stiahnuť tie kritériá dĺžky evidencie až na nulu," uviedol Valentovič." V novembri 2013 informovalo Ministerstvo práce, že cez projekt našlo zamestnanie 11 tisíc ľudí do 29 rokov. Dátum zverejnenia analýzy: 20.01.2014 Naspäť Nahlásiť chybu

schválila cieľovou otvoriť informovalo


...to uvidíme celoeurópsky, že to spôsobila trošku tá vlna migrácie, že vyrastajú tieto antisystémové strany.

Počas a po ukončení migračnej krízy začali naprieč celým európskym kontinentom politicky rásť strany, ktoré sa hlásia k antisystémovému a aj antiimigračnému prúdu. Nie je síce úplne jednoznačné, či by bez migračnej krízy tieto strany nikdy nedosiahli rovnaké úspechy, no je nesporné, že antiimigračný postoj im v politickom raste významne pomáha. Výrok hodnotíme ako pravdivý. Téma migrácie sa po migračnej kríze v roku 2015 stala ústrednou témou niektorých politických strán v Európe. V niektorých krajinách, napríklad aj na Slovensku, bola jednou z hlavných tém volieb. Konkrétne na Slovensku sa v parlamentných voľbách v roku 2016 podarilo antisystémovej ĽSNS (Kotleba – Ľudová strana Naše Slovensko) získať 8 %. Stala sa tak piatou najúspešnejšou stranou v týchto voľbách. V predvolebnej kampani dávala dôraz na svoju antiimigračnú orientáciu ( .pdf ). Na súvis medzi antiimigračnou rétorikou a nárastom preferencií antisystémových strán upozornili aj viacerí politológovia, napríklad Grigorij Mesežnikov . V susednej Českej republike sa konali parlamentné voľby v roku 2017 a taktiež boli poznačené témou migrácie. Antisystémová SPD získala v týchto voľbách podporu 10,6 %, čo ju robí štvrtou najúspešnejšou stranou. Na čele so svojim lídrom Tomiom Okamurom taktiež dáva jasne najavo nesúhlas s prijatím migrantov heslami ako: PENÍZE NAŠIM LIDEM, NE MIGRANTŮM. Vo svojej výročnej správe za rok 2015 česká Bezpečnostná informačná služba tento trend pomenovala jasne ( pdf. , str. 8): “V atmosféře nejistoty, zda jsou ostatní státy schopny vypořádat se s problémy migrace, se profilovaly extremistické a populistické politické subjekty, radikalizovalo se politické prostředí a rostla popularita extremistických stran.” Práve rôzne extrémistické prúdy dokázala podľa vyjadrení politológa Miroslava Mareša pre Hospodárske noviny zjednotiť téma migrácie a začali si tak koordinovať svoje postupy. Podobný trend možno sledovať aj u nášho ďalšieho suseda – Maďarska. Terajší premiér Viktor Orbán v parlamentných voľbách v roku 2018 zvolil migráciu za svoju jednoznačne najsilnejšiu tému, čo mu prinieslo 133 miest v 199-člennom parlamente. Európsky parlament sa neskôr hlasovaním zhodol na tom, že Maďarsko pod vedením Orbána riskuje porušenie základných európskych hodnôt. V Taliansku sa slušný volebný výsledok podaril aj lídrovi antisystémovej strany Lega Nord Matteovi Salvinimu, ktorý sa stal talianskym ministrom vnútra. Spolu s Orbánom iniciovali vznik antiimigračného frontu, ktorý by mal odporovať politickým snahám francúzskeho prezidenta Emmanuela Macrona, či miliardára Georga Sorosa. V Nemecku počas vypuknutia migračnej krízy výrazne preferenciami narástla strana Alternatívy pre Nemecko (AfD), ktorá sa na jeseň 2017 dostala aj do spolkového parlamentu a momentálne je najsilnejšou opozičnou stranou. Na súvis medzi utečeneckou krízou a nárastom preferencií upozornili viacerí odborní aj prieskumné agentúry, napríklad spoločnosť Insa.

získať .pdf Mesežnikov získala heslami pdf. vyjadrení zhodol iniciovali upozornili


Ale banky urobia to, pán minister, čo urobili niekedy, keď sme tu mali prípad pádu Devín banky, kedy Fond ochrany vkladov násobne zvýšil poistenie za vklady a čo urobili banky? Presne o túto mieru znížili úroky vyplácané za vklady obyvateľstvu. Tzn., že tu už je nie len sada poplatkov, ale aj sada zníženia úročenia termínovaných vkladov obyvateľstva v bankách

Jednotlivé časti výroku Jozefa Kollára sú pravdivé, avšak nesúvisia spolu tak ako to hovorí J. Kollár. Preto ho hodnotíme ako zavádzajúci. Vyžaduje si to však analýzu a vysvetlenie. Súkromná Devín banka skrachovala 24. augusta 2001. Národná banka Slovenska na ňu uvalila nútenú správu po tom, čo sa plán ozdravenia banky, vypracovaný jej manažmentom, ukázal ako podvrh. Náhrady za nedostupné vklady sa začali vyplácať Slovenskou sporiteľňou a.s. 5. novembra 2001. Fond ochrany vkladov (FOV) bol zriadený zákonom NR SR č. 118/1996 Z. z. (.pdf) Zo zákona je poverený zabezpečovaním a výkonom činností súvisiacich s ochranou vkladov fyzických osôb a zákonom vymedzených právnických osôb, uložených v bankách a pobočkách zahraničných bánk. FOV skutočne násobne zvýšil poistenie za vklady v rámci legislatívy upravujúcej bankový dohľad Národnej banky Slovenska (NBS). Slovenskí vkladatelia mali do konca júna roku 2002 nárok na vyplatenie 30-násobku priemernej mesačnej mzdy z vkladov (370-tis. Sk), ktoré im insolventná banka nebola schopná vyplatiť. Podľa novej legislatívy upravujúcej bankové vklady sa od začiatku júla 2002 hranica zvýšila na 40-násobok ( 500-tis. Sk). Ťažiskové bankové zákony schválila Národná rada SR ešte v roku 2001. Úloha zákonov však bolo predovšetkým zosúladenie s požiadavkami EÚ , neboli teda reakciou na pád Devín banky. V neposlednom rade, je pravdou, že 26. novembra 2002 skutočne banky (VÚB, Tatra banka aj Slovenská sporiteľna, pozn.) znížili úrokové sadzby pre vybrané vkladové produkty a reagovali tak na zníženie kľúčových úrokových sadzieb Národnou bankou Slovenska. Je však dôležité dodať, že NBS pôvodne neznížila úroky kvôli tomu, že FOV násobne zvýšil poistenie za vklady. Urobila tak, aby ako píše SME : " zabrzdila špekulatívnych obchodníkov, ktorí si obľúbili korunu preto, že bola úročená lepšie ako zahraničné meny". NBS preto rast kurzu slovenskej koruny zastavila znížením úrokových sadzieb, ktoré sa prejavili poklesom úročenia vkladov aj úverov v bankách.

Devín banka
118/1996 Z. z.
požiadavkami EÚ
znížili
NBS
SME


Podpísal som (ako minister zahraničných vecí pozn.) 5 zmlúv o vzájomnom zastupovaní sa v zahraničí v obrane.


...pretože v minulom roku bolo ukončené vlastne jeden obrovský projekt, obrovský projekt s tým, aby Líbya bola sebestačná v potravinách.

Pod obrovským projektom, ktorý by mal zabezpečiť sebestačnosť Líbye v zásobovaní potravinami Slota pravdepodobne myslel tzv. Great Man-made River, predtým totiž hovoril práve o vode. Ako uvádza server news.bbc.co.uk , ide o projekt, ktorý bude privádzať obrovské množstvo podzemnej saharskej vody na líbyjské pobrežie a pomocou zavlažovania sa tak budú dať dopestovať plodiny, ktoré Líbya doteraz dovážala. Je však otázne, či sa tak stane sebestačnou v zaobstarávaní potravín. Navyše sa nevie, na akú dlhú dobu budú tieto zásoby vody stačiť. Slota však nesprávne uvádza, že projekt bol dokončený minulý rok, pretože "celkovo bolo naplánovaných päť fáz (...) a piata má byť ukončená do roku 2025" (cit. Juraj Kotulič Bunta - server BOINC).

news.bbc.co.uk

Juraj Kotulič Bunta


A posledná veta, máte pravdu, aj za našej vlády Juraj Miškov dával investičné stimuly. Bolo to výrazne menej, bolo to asi ako približne jedna sedmina, nie som si istý, či mám správnu informáciu, oproti tomu, čo bolo za prvej vlády Roberta Fica.

Radičovej vláda (minister Miškov) vytvorila počet investičných stimulov, ktorý sa rovná jednej sedmine počtu investičných stimulov prvej Ficovej vlády. Čo sa týka finančnej hodnoty týchto stimulov, tak hodnota stimulov Radičovej vlády predstavuje približne jednu osminu hodnoty stimulov prvej Ficovej vlády. Výrok hodnotíme ako pravdivý. Minister hospodárstva počas koaličnej vlády (8.7.2010 - 4.4.2012), Juraj Miškov, chcel najprv finančné stimuly zrušiť kvôli ich zbytočnosti, pretože sa malo vytvoriť priaznivejšie ekonomické prostredie. Nakoniec však bol niektorým firmám poskytnutý finančný stimul a zrušenie sa nekonalo. Investičná pomoc predstavuje regionálnu podporu na stimulovanie investícií do znevýhodnených regiónov a na tvorbu nových pracovných miest v Slovenskej republike. O investičných stimuloch informuje INESS : " Investičné stimuly patria k nástrojom, ktoré vlády používajú k vábeniu prevažne zahraničných investorov do svojej krajiny. Na Slovensku si obdobie slávy užili najmä v prvej polovici minulého desaťročia, keď sa spájajú s príchodom automobiliek. Pretrvávajúca hospodárska kríza preveruje schopnosť prežitia viacerých príjemcov stimulov z minulosti. V roku 2012 sa objavili dokonca stimuly určené na udržanie zamestnanosti. To postupne vedie ku kritickejšiemu názoru na stimuly ." Z tabuľky môžeme vidieť, ako sa menila výška stimulov počas rokov 2006-2012, teda počas obdobia oboch spomínaných vlád.

najprv
finančný stimul
nekonalo.
Investičná pomoc
INESS
Iness.sk
Ministerstvo hospodárstva


Určite nie, pretože veci, ktoré dokumentujú odhodlanie ministra vnútra, robil v čase, kedy o predčasných voľbách nebolo ani chyrovať. Veď tam bolo viacero stíhaní smerujúcich aj k vysoko postaveným politikom. (odpoveď na otázku moderátorky: "A nielen preto, že je pred voľbami, pán Procházka?")

Vyšetrovanie kauzy Gorila polícia v januári 2010 odložila bez začatia trestného stíhania. Až v novembri 2010 polícia začala nové vyšetrovanie v kauze Gorila.

Vyšetrovanie blogu


Áno, máte pravdu v tom, že návrh na znižovanie platu poslancov je z dielne Slobody a Solidarity.

Jedná sa o návrh Sulíka. TASR informovala : „Koaličná predstava, ktorou sa tiež bude parlament zaoberať na novembrovej schôdzi, spočíva v tom, že platy poslancov prejdú valorizáciou a následne sa znížia o dvojnásobok deficitu. Predseda NR SR Richard Sulík (SaS) nazval viazanosť platov na deficit ako Ficov odvod. Zároveň sa navrhuje aj zníženie paušálnych náhrad poslancov o desať percent a zlúčenie nákladov na asistenta a kanceláriu do jednej výdavkovej položky a jej zníženie na 90 percent hrubej mzdy poslanca. Sulík dodal, že celkové náklady na poslancov by mali tak byť v roku 2011 nižšie o 10,13 percenta, čo predstavuje úsporu necelých 1,3 milióna eur ročne.“ Už vo volebnom programe SaS bolo avizovaný cieľ zrušiť odchodné pre poslancov NRSR.

Jedná sa
TASR informovala
vo volebnom programe SaS


...nie sú umiestňovaní do uzavretých priestorov a automaticky grécka vláda, grécka vláda preváža, preváža z týchto ostrovov na macedónske hranice a posiela nám všetkých migrantov z Grécka do Európy

Balkánske krajiny, ktoré sú najviac vystavené tlaku vlnám migrantov sa chcú ich zbaviť, o tom už viackrát informovali médiá: " Gréci ich [migrantov] posielajú k hranici s Macedónskom, to ich zase nakladá do vlakov a odváža na sever k Srbsku. " (zdroj: sme.sk ) Nie iba Grécko sa snaží o to, aby sa nemuselo starať o stále prichádzajúcich ľudí: " Hranice v oboch krajinách [Srbsko a Macedónsko] sú podľa britského týždenníka [ Economist ] deravé, policajti niekedy utečencov zbijú, niekedy ich nechajú prejsť a posielajú vlakom na sever Srbska do Subotice, aby sa pokúsili dostať do Maďarska, keď pohraniční policajti nebudú pracovať. " (zdroj: dennikn.sk ) Televízna stanica Al -Džazíra informovala v minulosti o tom, ako z gréckeho ostrova Kos previezlo štátne plavidlo vyše 1000 migrantov na pevninu, po tom, ako sa podarilo ich zachrániť z malých nebezpečných člnkov pašerákov prípadne už z mora. Okrem týchto informácií sme nenašli iné o transportácií migrantov alebo o takých úkonoch, snahách gréckej vlády. Preto teda nemôžeme výrok ministra ani potvrdiť ani vyvrátiť, ide o neoveriteľný výrok.

sme.sk

Economist

dennikn.sk

informovala


Myslím si, že Národná rada, dnes som čítal aj v niektorých médiách ráno, má svoju priemernú dôveryhodnosť. Nie je to tak zlé s inštitúciami štátu z hľadiska dôveryhodnosti, ale je čo zlepšovať.

Denník SME 13. novembra 2016 uverejnil výsledky analýzy dôveryhodnosti v slovenské inštitúcie, išlo o vlastnú analýzu SME. Podľa prieskumu dôveryhodnosť parlamentu je naozaj priemerná a za posledné roky nijako rapídne neklesla, preto hodnotíme výrok Andreja Danka ako pravdivý.

Denník SME
SME
prieskumu kvality demokracie
pdf
pdf
pdf


Ján Figeľ očividne uviedol len svoj veľmi hrubý odhad bankového sektoru na Slovensku. Na Slovensku podľa NBS sídli 14 bánk (+ EXIMBANKA , t.j. 15 ) a 14 pobočiek zahraničných bánk.

14 bánk
EXIMBANKA
14 pobočiek
Slovenská záručná a rozvojová banka
Poštová banka
Privatbanka
Prima banka
VÚB Banka
ČSOB
centrálnej banky


...medzitým Slovenská republika prijala obrovské množstvo kontrolných mechanizmov (v oblasti eurofondov, pozn.).

Peter Pellegrini vo svojom výroku hovorí o prijatí hĺbkových kontrol, ktoré plánuje vykonať na všetkých ministerstvách. Zameria sa najmä na kontrolu ním navrhnutých 38 opatrení, ktoré majú zvýšiť transparentnosť čerpania eurofondov. Pripravoval ich v spolupráci s protikorupčným odborom vlády i nadáciou Zastavme korupciu. Výrok preto hodnotíme ako pravdivý. Vláda ešte v roku 2017 prijala balík 38 opatrení, ktoré mali zaviesť väčší poriadok do rozdeľovania eurofondov. Plán vlády sa uplatňuje od začiatku roku 2018 a úrad Petra Pellegriniho ho má vyhodnotiť a prísť s ďalšími zlepšeniami. Slovensko má na roky 2014 - 2020 k dispozícii z EÚ celkovo 15,5 miliardy eur. Prijaté kontrolné mechanizmy by sa mali uplatniť na všetkých ministerstvách na základe 38 opatrení ( .pdf ), ktoré Vláda SR prijala ešte v roku 2017. Výsledkom kontrol bude analýza rizík, podľa ktorej by si mali všetky rezorty nastaviť vlastný plán na boj proti korupcii. Tieto mechanizmy predstavili na tlačovej konferencii 12. februára 2018 predseda vlády SR Robert Fico, podpredseda vlády SR pre investície a informatizáciu Peter Pellegrini a riaditeľ Odboru prevencie korupcie ÚV SR Peter Kovařík. Premiér Fico na nej pripomenul, že slovenské nastavenie procesov na čerpanie eurofondov je trikrát náročnejšie a prísnejšie ako v Bruseli. „Práve takáto komplikovaná schéma vytvára možnosť pre korupčné alebo netransparentné správanie.“ uviedol . dodal Pellegrini. Podľa neho systém neumožňuje začať realizáciu eurofondových projektov skôr ako za dva roky." Na spomínanej tlačovke sa hovorilo aj o ďalšom sprísňovaní kritérií transparentnosti. „Všade tam, kde má úradník silné postavenie, sa bude výrazne zvyšovať kontrola a právna zodpovednosť tohto človeka.“ avizoval premiér. Zároveň pripomenul, že zákon o ochrane oznamovateľov korupcie je v príprave a zámerom je, aby 1. januára 2019 nadobudol účinnosť a aby na Slovensku fungoval samostatný úrad na ochranu oznamovateľov korupcie. Vláda sa podľa slov premiéra bude uchádzať o medzinárodne uznávaný certifikát ISO 37001 potvrdzujúci, že spĺňa všetky kritériá v boji proti korupcii. Dátum zverejnenia analýzy: 12.03.2018 Naspäť Nahlásiť chybu

Pripravoval
prijala
.pdf
tlačovej konferencii
uviedol
avizoval
uchádzať


Šéf SPD (Sigmar Gabriel pozn.) tu bol tento týždeň na návšteve. Osobne sme sa s ním rozprávali. Jeho odpoveď bola, že ak by Angela Merkel spojila hlasovanie s eurovalom s hlasovaním o dôvere vláde, samozrejme, že by hlasovali proti ako naivná predstava, že by sa opozícia správala úplne inak. A samozrejme že tam bola aj podmienka, že ak Angela Merkel nebude mať v danom hlasovaní dostatok hlasov, tak ju vyzvú na rezignáciu, čo v nemeckej politickej kultúre znamená, že by boli aj v Nemecku predčasné voľby.

P. Kažimír povedal, že s pánom Sigmarom Gabrielom sa osobne rozprávali a práve v osobnom rozhovore mal povedať tieto slová. Vzhľadom na to, že tento rozhovor (išlo o bilaterálne rokovanie) nebol publikovaný a preto nevieme overiť tento výrok. Zverejnená je len krátka tlačová beseda , ktorej hlavnou témou bola situácia v eurozóne.

tlačová beseda


25.novembra sme dali trestné oznámenie pre podozrenie zo skartácie dokumentov, respektíve pre machinácie s dokladmi na úrade samosprávneho kraja, ktoré sme dali ako výsledok podnetu od jedného z pracovníkov úradu.

Výrok Mariana Kotlebu hodnotíme ako pravdivý, pretože podľa dostupných informácií skutočne podal trestné oznámenie v spomínanej súvislosti.

sme.sk


Lebo vždy mi je aj v tom lete, nikdy som sa nevyhrážal tým, že by sme odišli z koalície. My sme chceli odísť z klubu SAS. Áno, to je pravda. Ale napriek tomu by sme zostali súčasťou koalície, lebo takýto mandát sme od našich voličov, ktorí nás krúžkovali, dostali.

Igor Matovič ohlásil odchod Obyčajných ľudí z poslaneckého klubu SaS v deň, keď vláda schválila programové vyhlásenie. Dôvodom malo byť, že sa do programu nedostali ich pripomienky. Dodal však, že aj naďalej budú podporovať vládu Ivety Radičovej. Nakoniec sa Obyčajní ľudia rozhodli z klubu SaS nevystupovať.

odchod


Ja som si pripravil najprv pár pohľadov práve kvôli Štatistickému úradu, ktorý pani Benkovičová ako vaša nominantka vedie.

Predsedníčkou ŠÚ SR je od 16. februára 2007 Ľudmila Benkovičová , ktorú do funkcie nominoval Smer-SD. Benkovičová v minulosti pôsobila ako poradkyňa Roberta Fica pre verejnú mienku a politizáciu obsadenia postu riaditeľky ŠÚ v minulosti kritizoval tiež Inštitút pre dobre spravovanú spoločnosť.

Ľudmila Benkovičová
pôsobila


Opakujem, ukážkové nezvládnutie celej situácie, pretože tieto požiadavky boli avizované už od jari, 3 mesiace pred prvým decembrom boli podané výpovede.

Odborári už začiatkom roka (jari 2011) začali vyjadrovať nesúhlas so smerovaním zdravotníctva a formulovali svoje požiadavky do štyroch základných cieľov: dodržiavanie Zákonníka práce, zmeniť systém financovania zdravotníckych zariadení, zastavenie transformácie nemocníc, garancia navýšenia základných platov. 30. augusta 2011 informuje SITA o prvých výpovediach lekárov. čo skutočne zodpovedá trom mesiacom, tak ako tvrdí R. Raši. Dátum zverejnenia analýzy: 05.12.2011 Naspäť Nahlásiť chybu

vyjadrovať nesúhlas
SITA


Od roku 2009 prvýkrát vlastne valorizovali platy 350 tisíc ľuďom, ktorí pracujú vo verejnej a štátnej správe..

Podobný výrok sme hodnotili už viackrát ( O5M12 , 13. októbra 2013; O5M12 ,16. septembra 2012). K poslednej valorizácií došlo ešte v roku 2010. K schváleniu tejto valorizácie došlo ešte v roku 2009, kedy sa schvaľoval rozpočet na rok 2010. Výrok preto hodnotíme ako pravdivý. Podľa návrhu rozpočtu na rok 2014-2016 bol počet zamestnancov štátnej a verejnej správy v roku 2013 na úrovni 339 tisíc a v roku 2014 je plánovaný na úrovni 343 tisíc. Čo možno považovať za približne 350 tisíc. K 1. januáru 2010 skutočne prišlo k poslednej valorizácii platov zamestnancov štátnej správy o 1 % a odvtedy sa platy zmrazili. Naposledy rástli platy v štátnej správe v roku 2010 a to o 1% . V zákone o štátnom rozpočte 2010 je posledná valorizácia (§ 5) vo výške 1%. Od roku 2011 boli platy v štátnej a verejnej správe zmrazené. V zákone o štátnom rozpočte na rok 2011 (§ 5) je navýšenie taríf vo výške 0%. Vláda sa s odborármi dohodla už v októbri 2013 na zvýšení miezd v štátnej a verejnej správe. Ide nielen o štátnych úradníkov, hasičov a policajtov, ale aj o učiteľov. Neskôr koncom novembra 2013 sa vláda s odborármi dohodla, čo bolo potvrdené podpísaním kolektívnej zmluvy vyššieho stupňa. Zvýšenie platov bude rozpočet stáť 90 miliónov eur. Túto skutočnosť uvádza aj Konfederácia odborových zväzov Slovenskej republiky: "Kolektívna zmluva vyššieho stupňa v štátnej službe na rok 2014 bola dnes - 25. novembra 2013 slávnostne podpísaná v Zrkadlovej sále Úradu vlády SR. Signatármi kolektívnych zmlúv sú splnomocnení zástupcovia zamestnávateľov, reprezentovaní vládou SR, Združením miest a obcí Slovenska a predstaviteľmi samosprávnych krajov, a zástupcovia zamestnancov, reprezentovaní Konfederáciou odborových zväzov SR, Nezávislými kresťanskými odbormi Slovenska a Všeobecným slobodným odborovým zväzom. ... Navýšenie platových taríf bude predstavovať dve percentá z celkového objemu financií, čo pre každú platovú triedu znamená nárast o 16 EUR. Z verejných zdrojov si valorizácia vyžiada 90 miliónov EUR." Dátum zverejnenia analýzy: 09.12.2013 Naspäť Nahlásiť chybu

rozpočtu

Naposledy

dohodla

podpísaním

uvádza


My tohto roku vďaka Štátnemu pedagogickému ústavu a Metodicko-pedagogickému centru sme spustili obsahové minimá, ktoré musia deti mať v predškolskom, predprimárnom vzdelávaní.

Webové stránky Štátneho pedagogického úradu , ale aj Ministerstva školstva ponúkajú na stiahnutie dokument Štátny vzdelávací program: ISCED 0 – pred-primárne vzdelávanie (.pdf), ktorý naozaj definuje určité minimá, ktoré sú cieľom pre žiaka v predškolskom a pred-primárnom vzdelávaní. Tento dokument však bol vydaný ešte v roku 2008 počas prvej vlády Roberta Fica a žiadna novelizácia sa na konkrétnych stránkach nespomína. Rovnako už niekoľko rokov sú staré aj dokumenty ako Metodika predprimárneho vzdelávania (.pdf) alebo Program výchovy a vzdelávania detí v materských školách - 2009.

Štátneho pedagogického úradu

Ministerstva školstva

Štátny vzdelávací program:

Metodika predprimárneho vzdelávania


V prípade obchodných vecí je samozrejme na druhej strane obchodný záujem tej strany, ktorá sa súdi a to by bol ako pomerne veľký prielom, ak by bol záujem na odstránení advokáta. Hlavne sa to nikdy nestalo a advokát je stále len zástupca.

Ostaný prípad vraždy advokáta sa podľa sme.sk stal v roku 1997, nešlo ale o vraždu pre výkon advokátskeho povolania, o ktorom hovoril Kaliňák.

sme.sk


Máme dosť peňazí zo štátneho rozpočtu, naozaj ich nemíňame ako iné politické strany na svoje snemy v hoteloch Hilton a chlebíčky a stranícke hocijaké žúrky, jednoducho tieto veci vypúšťame, lebo ich nemáme dôvod robiť a tým pádom peniaze šetríme.

Počas volieb v marci 2012 si strana zriadila dočasnú volebnú centrálu v nemenovanej reštaurácii na bratislavskom Námestí SNP a 23. novembra 2011 sa konal ustanovujúci snem strany, kde bol Igor Matovič zvolený za predsedu. Žiadny iný snem ani iné spoločenské podujatia strany OĽaNO sa nepodarilo dohľadať. Výrok teda hodnotíme ako pravdivý. V spomínanom hoteli Hilton sa konal ustanovujúci snem strany Daniela Lipšica NOVA dňa 18. novembra 2012 v Košiciach. Dátum zverejnenia analýzy: 13.10.2014 Naspäť Nahlásiť chybu

zriadila snem Hilton


Mnohé zo strán, ktoré dnes by chceli obsadiť a vymeniť policajného prezidenta, predtým hovorili prezident má byť oddelený od ministra vnútra

Žiadna zo strán pred voľbami nehovorila, aby bol výber policajného prezidenta „oddelený od ministra vnútra.” Takto by sa dal interpretovať len sľub z programu strany Za ľudí - no aj tam jej predseda povedal, že podľa neho má mať minister vnútra „svojho” šéfa polície, pretože nesie zodpovednosť. Keďže strany dnešnej koalície vo voľbách nesľubovali, že z výberu policajného prezidenta vynechajú ministra vnútra a maximálne by sa tak dali interpretovať slová jednej z koaličných strán - ale nie viacerých - hodnotíme tvrdenie Petra Pellegriniho ako nepravdivé. O výmene policajného prezidenta hovorila pred voľbami Veronika Remišová (Za ľudí), ako šéf polície by prekážal aj Lucie Nicholsonovej (SaS). Naopak, chválil ho Boris Kollár. OĽaNO pred voľbami navrhovalo nový spôsob výberu policajného prezidenta. Brannobezpečnostný výbor parlamentu by na základe verejného vypočutia odporučil ministrovi vnútra dvoch najlepších kandidátov. Ten by sa s ich výberom mohol, ale nemusel stotožniť. Strane prekážal dnešný výber cez podľa nich anonymnú komisiu. SaS v predvolebnom programe všeobecne hovorí, že chce odpolitizovať riadiace funkcie v polícii. „ Na naplnenie tohto cieľa je potrebná zákonná úprava kreovania všetkých funkcionárov PZ, nie len prezidenta,” tvrdí strana. V programe ohlasuje výberové konania na všetky funkcionárske pozície v policajnom zbore - v príkladoch však menuje len viceprezidentov, nie prezidenta zboru. Tomu sa v programe nevenuje vôbec. Richard Sulík však v jednej z predvolebných debát povedal, že voľba šéfa polície by sa mala spolitizovať a politickú zodpovednosť by zaň mal niesť minister vnútra, aby „bolo jasné, kto za čo nesie zodpovednosť“. Strana Za ľudí si do predvolebného programu napísala, že „čestný, nestranný a profesijne zdatný prezident Policajného zboru SR je základom dobrého fungovania polície. Zmeníme preto legislatívu upravujúcu výber a odvolávanie prezidenta PZ SR tak, aby bola eliminovaná jeho politická závislosť.” Táto formulácia môže - no nemusí - znamenať, že strana chcela výber policajného prezidenta úplne oddeliť od ministra vnútra. Predseda Za ľudí Andrej Kiska v jednej z predvolebných debát uviedol, že „(on) osobne (je) presvedčený, že minister vnútra pokiaľ má mať skutočnú zodpovednosť za rezort má mať „svojho” policajného prezidenta” (1:04:30). Sme rodina sa v programe zmene voľby šéfa polície nevenovala . Povedala však, že „ výber by mal byť jasne v kompetencii ministra vnútra, ako minister musí mať právomoc vybrať si policajného prezidenta, keďže za tento rezort je politicky zodpovedný voči celej vláde a celému štátu”.

hovorila prekážal chválil navrhovalo prekážal ohlasuje mal debát nevenovala Povedala


Profesionálni vojaci sa dožívajú v priemere 59 rokov, 59 rokov, ostatná populácia mužov sa dožíva 71 rokov.

Tieto údaje by mala potvrdzovať analýza, ktorú si dalo vypracovať MO SR spolu s MV SR. Analýza však priemerný vek dožitia u vojakov neuvádza.

by mala
analýza,


A druhá veľká chyba bola, keď som vás pozval na rokovania o záchrannom solidárnom balíku Európskej únie, keď ste na tieto rokovania vtedy neprišli.

Rovnako odmietli aj rokovanie o záchrannom balíku.

odmietli


Kažimír dokáže každý rok emitovať 1 miliardu na dlhopisoch.

Slovenská republika emituje každoročne výrazne viac ako 1 miliardu eur na štátnych dlhopisoch. V priemere vydala v rokoch 2012 až 2015 dlhopisy za vyše 4 miliardy eur ročne. Výrok hodnotíme ako nepravdivý. Z výsledkov aukcií štátnych dlhopisov zverejnených Agentúrou pre riadenie dlhu a likvidity (ARDAL) vyplýva, že Slovenská republika každoročne emituje štátne dlhopisy v hodnote niekoľko miliárd eur, v priemere počas rokov 2012 až 2015 emitovala štátne dlhopisy v hodnote 4,1 miliardy eur ročne. Minister financií Peter Kažimír sa dokonca vyjadril 11. marca 2015, že Slovensko plánuje emitovať štátne dlhopisy za 5 miliárd eur v roku 2015. Toto číslo nakoniec nesplnil.

aukcií vyjadril


...čítam z internetu z rokovania vlády, schválený. "Kvalifikovanou účasťou na účely sa vezme priamy a nepriamy, nepriamy podiel predstavujúci aspoň 10 % na základnom imanii právnickej osoby súťažiacej." Čiže vy môžete mať až desiatu líniu, akonáhle ju tam máte, nemôžte súťažiť.

V novele zákona o verejnom obstarávaní je stanovené, že v právnických osobách, teda firmách sa musia preukázať fyzické osoby s kvalifikovanou účasťou, teda s aspoň 10 % priamym alebo nepriamym podielom (kvalifikovanou účasťou) a základnom imaní firmy. Výrok hodnotíme ako pravdivý. Návrh zákona dopĺňa tento paragraf o ďalšiu časť 26a, ktorá sa venuje preukazovaniu majetkovej účasti: "§ 26a Preukazovanie majetkovej účasti (1)Verejného obstarávania sa nemôže zúčastniť a)právnická osoba, ktorá má sídlo v štáte, ktorého právny poriadok neumožňuje preukázať, ktoré fyzické osoby v nej majú kvalifikovanú účasť, b) právnická osoba, v ktorej fyzické osoby majú kvalifikovanú účasť a majú bydlisko v štáte, ktorého právny poriadok neumožňuje takúto kvalifikovanú účasť preukázať alebo c)v ktorej majú kvalifikovanú účasť verejní funkcionári. (2) Kvalifikovanou účasťou sa na účely tohto zákona rozumie priamy alebo nepriamy podiel predstavujúci aspoň 10% na základnom imaní právnickej osoby alebo na hlasovacích právach v právnickej osobe, alebo možnosť uplatňovania vplyvu na riadení právnickej osoby, ktorý je porovnateľný s vplyvom zodpovedajúcim tomuto podielu ; nepriamym podielom sa na účely tohto zákona rozumie podiel držaný sprostredkovane prostredníctvom právnických osôb, v ktorých má držiteľ nepriameho podielu kvalifikovanú účasť. (3)Majetková účasť sa preukazuje výpisom z obchodného registra alebo výpisom z inej zákonom ustanovenej evidencie, zoznamom akcionárov vedených akciovou spoločnosťou, dokladom vydaným centrálnym depozitárom cenných papierov alebo obdobnými dokladmi, vydané inými orgánmi alebo orgánmi iných štátov, nie staršími ako 3 mesiace" Dátum zverejnenia analýzy: 01.12.2014 Naspäť Nahlásiť chybu

Návrh


Dobre, ale ten komplex zmien vychádza z toho, čo bolo pripravené, ja netvrdím, že to je kopírovaná pána Karasová novela, to nie, základné princípy vychádzajú, samozrejme, z nej, táto vláda už potom nejaké sadzby, sumy škôd atď. upravila.

Via Iuris vo svojej analýze vylúčila podobnosť medzi novelizáciami Trestného zákona, ktorú navrhuje vláda Roberta Fica a tou, ktorú navrhovala predošlá vláda v roku 2023. Neschválená novela Trestného predchádzajúceho ministra spravodlivosti Viliama Karasa tiež zvyšovala hranice škody a znižovala trestné sadzby, avšak tieto zmeny neboli také výrazné ako tie, ktoré navrhuje novela súčasnej vlády s ministrom spravodlivosti Borisom Suskom. Novelizácia zároveň ruší Úrad špeciálnej prokuratúry ( § 56ag, ods. 1 ), predošlá vláda pôsobnosť úradu nijako neupravovala. Výrok preto hodnotíme ako nepravdivý.

Prijatie úplatku

V prípade, že verejný činiteľ prijme úplatok vo veci verejného záujmu vo výške od 133 tisíc do 700 tisíc eur , podľa návrhu Borisa Suska bude možné ho potrestať odňatím slobody maximálne na 8 rokov . V súčasnosti Trestný zákon určuje maximálnu výšku na 15 rokov , návrh Karasa túto výšku nemenil . Súčasný návrh tiež zásadne mení výšku premlčacej doby. Zatiaľ čo v súčasnosti sa skutok prijatia úplatku v prípade verejného činiteľa premlčí po 20 rokoch , vláda znižuje túto dobu na 10 rokov . Návrh V. Karasa premlčaciu dobu v tomto prípade nemenil.

Krádež

Návrh tiež mení výšku odňatia slobody a premlčaciu dobu za krádež . V prípade spôsobenia škody vo výške od 250 do 350 tisíc eur novela ministra Suska určuje sadzbu na 6 mesiacov až 3 roky . Ide teda o výrazné zníženie oproti súčasnej sadzbe 10 až 15 rokov . Predošlá vláda chcela znížiť minimálnu výšku trestu, rozsah trestu navrhovala zmeniť na 6 až 15 rokov . Novela súčasnej vlády Roberta Fica tiež výrazne znižuje premlčaciu dobu. Zatiaľ čo Karasov návrh túto lehotu nemenil, Suskova novela ju znižuje na 3 roky. V prípade, že krádež spôsobí škodu vo výške 350 tisíc a viac, premlčacia doba má byť 10 rokov, stále však ide o zníženie oproti súčasnej výške 20 rokov.

Poškodzovanie finančných záujmov EÚ

Návrh ministra Suska mení tiež odňatie slobody v prípade majetkového trestného činu poškodzovania finančných záujmov Európskej únie. V prípade spôsobenia škody vo výške 700 tisíc eur a viac sa trest odňatia slobody znižuje na 3 až 10 rokov . Aktuálne je sadzba za takýto trestný čin 7 až 12 rokov . Návrh ministra Karasa sadzbu naopak zvyšoval na 6 až 16 rokov . Aj v tomto prípade sa mení premlčacia doba – vládny návrh ho znižuje na 10 rokov, zatiaľ čo v súčasnom znení Trestného zákona aj návrhu predošlej vlády bola premlčacia doba 20 rokov.

Výšku trestov v praxi ovplyvňujú ďalšie faktory ako napríklad priťažujúce a poľahčujúce okolnosti, minulosť páchateľov a okolnosti spáchania skutku. Uplatňovanie spomenutých sadzieb sa teda môže líšiť v jednotlivých prípadoch, premlčacia doba nie.

Rušenie Úradu špeciálnej prokuratúry

Novela Trestného zákona Borisa Suska sa od predošlého návrhu tiež líši tým, že ruší Úrad špeciálnej prokuratúry a presúva jeho pôsobnosť na krajské prokuratúry ( § 56ah, ods. 1 ), Karasov návrh pôsobnosť Úradu špeciálnej prokuratúry či generálnej prokuratúry neupravoval žiadnym spôsobom.

Na novelizácii Trestného zákona predošlej vlády spolupracoval minister Karas so 119 odborníkmi z viacerých oblastí vrátane prokurátorov, sudcov, akademikov, podnikateľov, pedagógov a ďalších. Návrh zákona parlament posunul do druhého čítania 3. mája 2023, avšak kvôli predčasnému ukončeniu júnovej schôdzi vláda novelu nestihla schváliť do predčasných volieb 30. septembra 2023.

Po vyslovení tohto výroku prišla vláda 30, januára 2024 s pozmeňujúcim návrhom, ktorý nie je zahrnutý v hodnotení výroku. Výšku premlčacích lehôt a zrušenie Úradu špeciálnej prokuratúry však nemení .

vylúčila
Neschválená novela
novela súčasnej vlády
§ 56ag, ods. 1
§ 56ah, ods. 1
spolupracoval
posunul
nestihla
pozmeňujúcim
nemení


Teraz sa im ponúka lekárom o 300 000 000 viac a podľa tej ponuky vlády plat lekára by mal dosahovať taký plat ako v Českej republike.

Platové podmienky lekárov a sestier na Slovensku upravuje zákon č. 578/2004 Z. z . Predmetom súčasných rokovaní lekárskych odborov s vládou je kulminujúca personálna kríza v zdravotníctve. Táto sa viaže na situáciu zo začiatku októbra 2022, kedy vyše 2100 nemocničných lekárov podalo výpoveď. Spomínaným zdravotníkom plynie do 1. decembra výpovedná lehota. Lekárske odbory sformulovali osem požiadaviek pre oblasť zdravotníctva, jednou z nich je nastavenie platových podmienok tak, aby prispeli k udržaniu konkurencieschopnosti odvetvia na Slovensku a zohľadňovali dlhoročnú prax lekárov.

Podľa ministra financií Igora Matoviča by malo zvýšenie platov zdravotníkov v ústavných zariadeniach štát vyjsť na približne 300 miliónov eur. Podľa údajov NCZI činí priemerná hrubá mzda lekárov ústavných zariadeniach 3493 eur, vrátane príplatkov a nadčasov. V Česku dosiahla v prepočte približne 4000 až 4100 eur, pri súčasných kurzových rozdieloch.

Ponuka vlády počíta podľa Matoviča s navýšením platov lekárom o 21 %, čo predstavuje zvýšenie o asi 740 eur. Pri takomto navýšení by sa výška hrubej mesačnej mzdy lekára v Česku aj na Slovensku mala budúci rok pohybovať na úrovni zhruba 4200 eur, ukazuje spracovanie zdravotného analytika Martina Smatanu.

Lekárske odbory sa k 23. novembru s vládou doposiaľ nedohodli, vláda predstavila novú ponuku jednorazového „stabilizačného príspevku“ ako dodatočného finančného stimulu, ktorú však odborári odmietajú. Na základe uvedeného hodnotíme výrok ministerky Remišovej ako pravdivý.

č. 578/2004 Z. z
plynie
sformulovali
vyjsť
údajov
dosiahla
Ponuka vlády
spracovanie
predstavila


Na zvyšujúcu sa cezhraničnú mobilitu Slovákov bude reagovať formou ďalšieho zlepšenia ich informovanosti. Bude podporovať aj využívanie ďalších moderných aplikácií v službe rezortu diplomacie  občanovi SR.

Za moderné metódy by sa dala považovať "Dobrovoľná registrácia pred cestou do zahraničia", cez ktorú je možné občana informovať o rôznych problémoch či aktuálnych udalostí v oblasti kam cestoval. Ďalšiu aplikáciu vytvorilo MZVaEZ ako súčasť SK PRES. V SK PRES 2016, ako sa appka nazýva, sa objavovali informácie ohľadom predsedníctva, hlavných stretnutí a novinky, avšak bola dostupná len pre Android. Je pravda, že vznikla nová aplikácia a podľa správy ministerstva došlo aj k modernizácii systému dobrovoľnej registrácie. Samotná registrácia tu je už od roku 2009 a charakter zmien ministerstvo nešpecifikovalo. Sľub hodnotíme ako čiastočne splnený.

registrácia appka registráciu ťažkostí informácie 2009 správa nástrojom


Ale okrem tých 200 členov máme 6000 priateľov slobody. Priateľ slobody, to nie je ani čakateľ, ani pozorovateľ, je to náš registrovaný sympatizant (...).

Strana SaS pre svojich sympatizantov rozbehla ešte v roku 2013 projekt s názvom Priateľ slobody, ktorý má spájať aktívne pôsobiacich ľudí so znalosťami, ktorí sa však chcú držať mimo politického života. Podľa štatistík ( .pdf ) strany SaS má strane k novembru 2017 189 členov a v kolónke "ostatní" figuruje číslo 5860, pravdepodobne medzi " priateľmi slobody ". Keďže sa Sulíkom uvedené čísla približne zhodujú so štatistikami, hodnotíme výrok ako pravdivý. Priateľom slobody sa môže stať ktokoľvek, kto sa stotožňuje s hodnotami SaS a bojuje za dosiahnutie ekonomických či osobných slobôd. Registrácia prebieha online a sympatizant nemá žiadne finančné záväzky či povinnosti. Priateľ slobody môže kandidovať do funkcií vo verejnej správe na regionálnej a centrálne úrovni, ale aj za kandidáta do zastupiteľských orgánov na rôznych úrovniach od okrskových komisií až po Európsky parlament. Priateľ slobody má prednosť pri menovaní do okrskových volebných komisií, môže sa stať blogerom SaS, terénnym aktivistom a aj webovým aktivistom, ktory sa zúčastňuje internetových diskusií a sleduje internetové aktivity politických subjektov. Sympatizant strany je oprávnený predkladať návrhy a podnety orgánom strany. Dátum zverejnenia analýzy: 15.01.2018 Naspäť Nahlásiť chybu

projekt .pdf oprávnený


My sme pravicová strana, to znamená chceme menej daní, menej štátu (...). Progresívne Slovensko chce množstvo rôznych štátnych programov, množstvo štátnych výdavkov, (...), čiže chce viac daní.

Výrok hodnotíme ako zavádzajúci. Pri realizácii programov sa štát nemusí nutne spoliehať len na nástroje vlastného rozpočtu, respektíve na vlastné príjmy (dane) a výdaje. Existujú aj možnosti ako napríklad verejno-súkromné partnerstvá (tzv. PPP), ktoré pri svojich plánoch spomína aj Progresívne Slovensko (ďalej len PS). Pôsobenie PS taktiež zatiaľ môžeme hodnotiť len na základe ich vlastnej prezentácie, nie politickej praxe, ku ktorej prístup na celonárodnej úrovni zatiaľ narozdiel od SaS nemali. Preto budeme pri hodnotení výroku postupovať na základe vízií, ktoré oba politické subjekty ponúkli. V prípade SaS – Agenda 2020 , a v prípade PS – Vízia jednej krajiny . Prvú časť tvrdenia R. Sulíka, že SaS predstavuje pravicovú stranu, ktorá chce menej daní a štátu, možno považovať za pravdivú. V kontexte jej vízií, či konkrétne ich programu Agenda 2020, možno hovoriť o jasnej preferencii súkromného sektoru nad štátom. Ako sami deklarujú, ich cieľom je „ postupne prehodnotiť úlohy štátu, tieto v rozumnej miere redukovať, dať príležitosť súkromnému sektoru.“ ( oficiálna stránka SaS ) Základom je tak odmietnutie zásahov štátu do ekonomiky a snaha o odstránenie prekážok trhu a podnikania. K tomu samozrejme patrí aj zníženie daní či odvodov, respektíve ich zjednodušenie. Pre úplnosť, Agenda 2020 je dostupná v plnej verzii tu . Čo sa týka Progresívneho Slovenska, ako politický subjekt sa zámerne vyhýba termínom ľavica a pravica, a deklaruje snahu o „pozitívnu zmenu a posun vpred“ ( oficiálna stránka PS ). Demokratický štát a verejné inštitúcie vnímajú ako spoločný priestor – štátne zásahy sú na mieste, ak sú pokrokové a správne načasované. Cieľom sa stáva modernizácia v oblasti zdravotníctva, vzdelávania, dopravy či sociálneho systému aj prostredníctvom štátnych programov, o ktorých informujú v rámci svojho dokumentu – základného rámca svojich snáh – Vízia jednej krajiny (dostupná tu ; podobe nového ekonomického a sociálneho modelu sa venujú najmä strany 82 až 106). Realizácia navrhovaných štátnych programov si určite bude vyžadovať navýšenie štátnych výdavkov, avšak Richard Sulík svojím tvrdením o väčšom množstve daní do určitej miery zavádza. Aj keď samotné PS vo svojom dokumente uvádza, že “daňová a odvodová záťaž práce by mala byť postupne znížená na úkor vyšších daní v iných oblastiach, ” (s. 85) automaticky to neznamená, že vždy je možné uplatniť vzorec, že viac štátnych programov znamená väčšie množstvo daní. Pre úplnosť, hodnotenie výroku dopĺňame o znázornenie oblastí, ktorých by sa vyššie dane mali podľa PS dotýkať: “ Z týchto treba vyzdvihnúť predovšetkým dane z nehnuteľností na základe ich trhovej hodnoty, ktoré patria k najmenej deformatívnym daniam. Ďalej dane z darov a dedičstva, ktoré – ak sú ich sadzby spravodlivo nastavené – môžu napomáhať k znižovaniu nerovností v príležitostiach. To isté platí aj pre environmentálne dane a dane na zdraviu škodlivé tovary ako cigarety, alkohol či cukor. " (s. 85) Na druhej strane PS vyjadruje snahu prijať zákon určujúci limity verejných výdavkov (s. 84) či podporiť podnikateľské prostredie prostredníctvom úpravy daňových povinností, respektíve zníženia odvodového zaťaženia (s. 88). Rovnako sa spomína využitie projektov verejno-súkromného partnerstva, ktoré sme už spomínali na začiatku hodnotenia (napr. v prípade podpory rozvoja dopravy, s. 105). Výrok tak v konečnom dôsledku hodnotíme ako zavádzajúci. SaS skutočne predstavuje politickú stranu, ktorá preferuje menej štátu a menej daní, a PS je naozaj hnutím, ktoré má ku štátu a jeho zásahom bližšie. Vo svojom konceptuálnom dokumente síce spomína vyššie dane v určitých oblastiach, ale realizácia štátnych programov nemusí nutne súvisieť s požiadavkou odkrojenia čiastky financií zo štátneho rozpočtu ako to naznačuje Sulík. Podoba štátneho rozpočtu sa dá stimulovať aj iným spôsobom ako prostredníctvom daní, napríklad motiváciou podnikateľského prostredia cestou zníženia ich odvodového zaťaženia, ktoré ďalej propagujú oba politické subjekty.

Agenda 2020
Vízia jednej krajiny
oficiálna stránka SaS
tu
oficiálna stránka PS
tu


A to, že vláda v stredu rozhodla na môj návrh a po samozrejme zložitých rokovaniach je potvrdením, že diaľnice sú prioritou. Pôjde na nich celkovo asi 2,2 miliardy eur.

Údaj o 2,2 miliardách eur, ktoré má vláda údajne vynaložiť na diaľnice, sa nám nepodarilo dohľadať.


Naša strana za rok po voľbách nedostala absolútne žiadny mediálny priestor.

Predstavitelia strany K-ĽSNS po voľbách dostali mediálny priestor v televízií niekoľkokrát, aj keď je pravda, že v diskusných reláciách na RTVS sa neobjavovali vôbec a na TA3 dostávali menej priestoru ako príslušníci iných strán. Priestor strana dostala, dokonca ihneď po voľbách v povolebných diskusiách , kde sa objavil Milan Uhrík aj Marian Kotleba, ktorý o mesiac neskôr bol aj v TA3 , kde diskutoval s Martinom Klusom. Výrok hodnotíme ako nepravdivý.

diskusiách TA3 zúčastnil diskusii objavil odohrala TA3 podala Frontinus


Dnes Európsky parlament prijíma 80% legislatívy EÚ.

V r. 2009 potvrdil vtedajší predseda Európskeho parlamentu Hans-Gert Pöttering, že EP prijíma 75% legislatívy EÚ. Myslel tým však pôsobenie EP medzi inými inštitúciami EÚ. Účinnosť právneho aktu totižto môžu nadobudnúť aj tzv. rozhodnutia či nariadenia Komisie a Rady. OFF RECORD: Nič viac som nenašiel. Iba veľké kontroverzie a polemiky o tom, či reálne prijímajú národné parlamenty 80% zákonov, ktoré sú priamo či nepriamo iniciované v Bruseli. A odchýlka 5% znamená čo? Ten údaj je dosť neaktulny. Pravda alebo zavádzanie? Po Lisabone sa rola parlamentu ešte zvýšila. Ja by som dal pravda.


Pán podpredseda vlády, pán Chmel zorganizoval niekoľko stretnutí so zástupcami menšín.

Nám je známe len jedno stretnutie podpredsedu vlády R. Chmela so zástupcami národnostných menšín, z 9. Novembra 2010. O ďalších média neinformujú.

stretnutie


Nechcem priamo hodnotiť Asociačnú dohodu pretože je to elaborát na 900 stranách a priznávam, neštudoval som ho celý. (otázka týkajúca sa Ukrajiny, pozn.)

Asociačná dohoda medzi Ukrajinou a EÚ (ofic.zn. Association agreement between the European Union and its member states, of the one part, and Ukraine, of the other part ) má v anglickom jazyku 906 strán.

Asociačná dohoda


Podľa nového policajného zákona, ktorý by mal teda dôjsť do platnosti po schválení v parlamente, taktiež viceprezidenti by mali byť volení čo sa týka nejakého spôsobu voľby transparentejšieho spôsobu voľby. Taktiež by mali byť v rámci toho kariérnej voľby alebo respektíve v tej voľby na funkciu volení aj ostatní vysokí funkcionári s celoslovenskou pôsobnosťou...

Denisa Saková tvrdí, že prijatím novely zákona o Policajnom zbore sa upraví aj voľba viceprezidentov PZ a iných funkcionárov s celoštátnou pôsobnosťou. Vymenovanie spomínaných funkcií upravuje §33 ods. 3, ktorý hovorí, že viceprezident PZ,riaditeľ krajského riaditeľstva PZ, najvyšší nadriadený útvaru PZ s celoštátnou pôsobnosťou a nadriadený v priamej riadiacej pôsobnosti riaditeľa Úradu inšpekčnej služby budú do svojej funkcie vyberaní na základe výberového konania. Preto tento výrok hodnotíme ako pravdivý.

novely

.docx

§ 4


Ale opakujem, tam ide len o rozhodovanie vo výnimočných krízových situáciách v rámci ESM (čo sa týka zrušenia práva veta, pozn.). To nie je rozhodovanie o tom, že by sme strácali kompetencie určovať si svoju politiku v oblasti daní, v iných oblastiach.

V článku 15 Vyhlásenia hláv štátov a vlád eurozóny sa uvádza ( .pdf, strana 6 ), že v rámci Európskeho stabilizačného mechanizmu nastanú zmeny v rozhodovaní vo výnimočných krízových situáciach, keď nebude potrebné jednohlasné riešenie, ale rozhodnutia sa budu prijímať aspoň 85% väčšinou hlasov (pod čiarou sa taktiež uvádza, že danú zmenu ešte musí potvrdiť fínsky parlament). Zrušilo by sa tak právo veta pre krajiny, ktoré disponujú menej ako 15%+1 hlasov.

.pdf, strana 6
článok 4, strana 3
články 8-9, strany 4-5
.pdf, strana 3


My od jesene minulého roku, resp. od pred Vianoc vyzývame vládu, že nech niečo robí s tými cenami, ktoré extrémne raketovo rastú, ani do vojny sa im nič nepodarilo urobiť na rozdiel od Čiech, Poliakov a Rakúšanov a ostatných, po vojne sa tie veci ešte zhoršili, pretože tam ten nárast cien, nedostatok tovarov je ešte väčší. Pozrite sa, máj, koniec mája, nemáme zatiaľ žiadnu pomoc a zatiaľ vláda pre jednorazovú pomoc tú, čo sa má tento rok udiať, vyčlenila asi 100 000 000, to je 75 EUR doplatok k rodinnému prídavku pre deti nezaopatrené a 100 EUR pre pár desiatok tisíc ľudí v hmotnej núdzi a pár desiatok tisíc dôchodcov, čo nemajú nárok na dôchodok.

Je pravdou, že napriek výzvam opozície vrátane Hlasu vláda prijala protiinflačnú pomoc obyvateľstvu neskôr než okolité štáty. Okrem trvalej pomoci rodinám, vláda plánuje rozdať 105 miliónov eur jednorazovej pomoci. Výrok hodnotíme ako pravdivý.

Strana Hlas prostredníctvom tlačových konferencií dlhodobo vyzýva vládu, aby konala proti zvyšovaniu cien. Urobila tak opakovane napríklad v novembri , januári , či februári .

Vláda schválila balíček pomoci rodinám 18. mája, jeho súčasťou je aj jednorazová pomoc s rastúcimi cenami, ktorú minister práce Milan Krajniak predstavil už v apríli.

Táto jednorazová pomoc by mala stáť 105 miliónov eur. Väčšinu dostanú rodiny s nezaopatrenými deťmi vo forme jednorazového zvýšenia prídavku na dieťa o necelých 75 eur. Zvyšok vláda plánuje rozdeliť seniorom bez nároku na dôchodok, domácnostiam v hmotnej núdzi, asistentom osôb s ŤZP a opatrovateľom vo forme 100-eurových príspevkov.

Vláda v súvislosti s infláciou taktiež schválila začiatkom mája predčasné vyplatenie 13. dôchodku . Namiesto decembra ich Sociálna poisťovňa vyplatí už v júli.

Tiež je pravda, že okolité štáty predstavili opatrenia proti inflácii už omnoho skôr. Maďarsko napríklad zmrazilo ceny pohonných hmôt, Poľsko znížilo DPH na potraviny a pohonné hmoty a v Česku zvýšili a rozšírili možnosť získať príspevok na bývanie a znížili spotrebnú daň na naftu a benzín. V Rakúsku opatrenia zahŕňajú zvýšenie dotácií pre ľudí dochádzajúcich do práce o polovicu, financie na redukciu cien verejnej dopravy a zníženie príplatkov za zemný plyn a elektrinu.

novembri
januári
februári
schválila
predstavil
stáť
rozdeliť
predčasné vyplatenie 13. dôchodku
opatrenia proti inflácii
opatrenia


Všimnite si, že za tie 4 roky nášho vládnutia sa urobili obrovské rozhodnutia. Zoberte si 600-700 ihrísk, ktoré sme postavili po celom území Slovenska.

V roku 2008 informoval Úrad vlády SR, že chce do roku 2010 postaviť 600 multifunkčných ihrísk. Cenu jedného ihriska odhadovali na 1,7 milióna korún (56 429 eur). Na výstavbu teda bola určená suma približne 1 mld. korún (33,2 milióna eur). Informáciu o tom, koľko ihrísk bolo v skutočnosti postavených sa nám nepodarilo dohľadať. Podľa portálu pravda.sk , dotácie na multifunkčné ihriská dostali najmä obce, ktoré majú starostu z vládnej koalície. Na rovnaký problém upozornila aj Transparency International. Peniaze na ihriská za roky 2008 a 2009: 49 % získali obce so starostami za Smer alebo koaličných strán 37 % dotácií išlo nestranným starostom 11 % sa ušlo obciam s opozičným starostom z KDH, SDKÚ alebo SMK Dátum zverejnenia analýzy: 21.11.2011 Naspäť Nahlásiť chybu

postaviť pravda.sk upozornila Peniaze


Ako jediný som to vyhlásil na prvej tlačovej konferencii, že podporím v druhom kole iného kandidáta.

29. novembra 2013 Milan Kňažko ohlásil prostredníctvom tlačovej konferencie kandidatúru na prezidenta SR vo voľbách, ktoré sa budú konať v marci 2014. Počas tejto konferencie vyhlásil: " A čo v druhom kole, nepochybne, ak postúpi niekto z nich aj urobím. Takže nemám s tým žiadny problém a je dobré, že z tej druhej strany je veľa kandidátov, pretože ľudia majú výber. ."

Radoslav Procházka ohlásil kandidatúru definitívne 14. apríla 2013 v relácii Na telo. V relácií nepovedal, že v druhom kole podporí iného kandidáta proti kandidátovi SMER-SD.

Andrej Kiska ohlási l kandidatúru 3. marca 2013 na tlačovej konferencii, počas ktorej sa nevyjadril k podpore iných kandidátov v druhom kole prezidentských volieb.

Podobne tak neurobil ani Pavol Hrušovský, ktorý ohlásil kandidatú 7. októbra 2013. Prvú oficiálnu TB mal Hrušovský 14. novembra 2013, kedy ohlásil zber podpisov. Nevyjadril sa, že by v druhom kole podporil jedného z kandidátov proti kandidátovi SMER-SD.

Teda môžme povedať, že Milan Kňažko ako jediný (z účastníkov diskusie SME) avizoval podporu ostatných kandidátov v prípade ich postupu do druhého kola už na prvej tlačovej konferencii ako kandidáta na prezidenta SR. Výrok preto hodnotíme ako pravdivý.

ohlásil ohlásil relácií ohlási ohlásil TB


Napokon ten istý predstaviteľ tohto združenia v roku 2009 vyhlásil, že budú solidarizovať s občanmi, pretože je kríza a nebudú mať takéto požiadavky na platy.

Našli sme vyjadrenia, ktoré potvrdzujú tvrdenie p. premiérky. Predseda LOZ v máji 2009 tvrdil, že lekári vzhľadom na ekonomickú situáciu nebudú žiadať zvyšovanie platov.

SITA


Prenieslo (zvýšenie DPH, pozn.) sa to do cien a štatistický úrad vypočítal, že sa to premietlo, 1 % prenieslo do cien o 0,4 %.

I. Štefanec správne uvádza premietnutie zvýšenia DPH do cien. I. Štefanec vychádza z analýzy NBS, ktorá však vychádza z údajov Štatistického úradu SR. Výrok preto hodnotíme ako pravdivý. Analýza (. pdf , s.16) Národnej banky Slovenska Dopad januárového zvýšenia DPH na spotrebiteľské ceny vychádza z údajov Štatistického úradu SR skúmala dopad zvýšenia DPH z 1.januára 2011. Ide o zvýšenie základnej sadzby DPH z 19% na 20%. Príspevok jednopercentného zvýšenia DPH malo dopad na spotrebiteľské ceny vo výške 0,45 p.b . "Pri predpoklade plného prenosu by zmena DPH z 19 % na 20 % predstavovala príspevok 0,76 percentuálneho bodu k celkovej inflácii, keď rast dane z 19 % na 20 % predstavuje nárast o 0,84 %, ale podiel položiek s 20 % daňou na spotrebnom koši predstavuje asi 90 %. ... Nárast DPH tak na základe výsledkov analýzy prispel k nárastu spotrebiteľských cien približne na úrovni 0,4 až 0,5 percentuálneho bodu ." Dátum zverejnenia analýzy: 03.12.2012 Naspäť Nahlásiť chybu

pdf


Ja som vyniesol od roku 1983 do 2019 minimálne 20-tisíc rozsudkov.

Štefan Harabin je sudcom najviac 34 rokov. Keby mal za ten čas vyniesť 20-tisíc rozsudkov, musel by denne napísať 1,5 rozsudku každý deň vrátane víkendov - čo sa zdá byť nereálne. Napriek tomu: spoľahlivý údaj o celkovom počte rozsudkov Štefana Harabina chýba. Jeho tvrdenie preto hodnotíme ako neoveriteľné. Harabin sa stal sudcom v roku 1983, začínal na Okresnom súde Poprad. V rokoch 1991 - 1992 viedol trestné oddelenie na Ministerstve spravodlivosti - výkon funkciu sudcu mal teda prerušený. Rovnako nemohol súdiť v období 07/2006 až 06/2009, keď bol ministrom spravodlivosti. Talár si neobliekal ani od konca januára do začiatku júla 2019 - kvôli prezidentskej kandidatúre. Prerušenia kvôli iným funkciám či kandidovaniu teda ukrojili z Harabinovho sudcovania najmenej štyri roky. Reálnemu súdeniu sa teda mohol venovať nanajvyš 34 rokov. Približne 7 rokov bol sudcom na okresnom súde, asi tri roky na krajskom súde a asi 24 rokov na Najvyššom súde. Keby mal Štefan Harabin vyniesť za 34 rokov 20-tisíc rozsudkov, musel by ich každý rok napísať 588. Podľa štatistického výkazu sudcu sa Štefan Harabin v roku 2015 ako predseda alebo člen senátu podieľal na rozhodnutí 131 vecí, v roku 2016 na 536 veciach, v roku 2017 na 253 veciach a v roku 2018 na 83 veciach. Štefan Harabin na žiadosť o vyjadrenie a poskytnutie dôkazu k tvrdeniu nereagoval.

stal konca júla výkazu 253 2018


V januári 2012 pán predseda ste boli súčasťou vládnej koalície a fungovala vláda Ivety Radičovej. Platil váš Zákonník práce, teda liberálny Zákonník práce, bola rovná daň? Bola rovná daň. V januári 2012 do evidencie nezamestnaných prišlo 35 821 ľudí. V januári 2013, to sú údaje ústredia práce, pri našom socialistickom Zákonníku práce a pri vyšších daniach išlo do evidencie nezamestnaných 30 000.

Čísla, ktoré udáva premiér Robert Fico sú s miernymi odchýlami pravdivé. Podľa Ústredia práce, sociálnych vecí a rodiny (ÚPSVaR) bol prítok nezamestnaných v januári 2012 - 35 313 a nie 35 821 ako udáva. Prítok za január 2013 je taktiež nepresný nakoľko prítok nezamestnaných bol 30126. Robert Fico však jednostranne zdôrazňuje prítok uchádzačov o zamestnanie do evidencie ÚPSVaR - čiže množstvo ľudí, ktorí stratili prácu. Pre hodnotenie vývoja nezamestnanosti je však rovnako dôležitý ukazovateľ odtoku uchádzačov o zamestnanie - teda ľudia, ktorým sa podarilo zamestnať. Až porovnaním týchto dvoch ukazovateľov môžeme posudzovať vývoj nezamestnanosti. Z grafu, ktorý bol zostavený z údajov ÚPSVaR je jasne vidieť, že odtok nezamestnaných bol výrazne nižší než pred rokom, v čoho dôsledku rýchlo rástla nezamestnanosť. Tempo odtoku sa dostalo na minuloročnú úroveň až v januári, kedy sa však opäť oproti decembru výrazne zvýšil i prítok nových uchádzačov o zamestnanie, čo inými slovami znamená, že miera nezamestnanosti naďalej rastie nezmeneným tempom.


...predtým napríklad skúmali povedzme sudcovia aj to, že hajlovanie je správne vtedy, keď máte vztýčenú ruku pod 75 stupňami...

Nájdené rozsudky v súvislosti s trestnými činmi podpory a propagácie skupín smerujúcich k potláčaniu ľudských práv neobsahujú konštatovania súdov o stupňoch zdvihnutia pravej ruky, podľa ktorých by súdy posudzovali daný čin. Keďže nevieme overiť, či sudcovia pri svojom rozhodovaní skúmali aj takéto skutočnosti, hodnotíme výrok ako neoveriteľný. Fašistický pozdrav, zdvihnutá pravica adoptovaný v 20. storočí prívržencami tejto ideológie, prevzatý od Rimanov je trestný vo viacerých európskych krajinách. V slovenskom trestnom práve možno hajlovanie podradiť pod skutkovú podstatu trestného činu podpory a propagácia skupín smerujúcich k potlačeniu základných práv a slobôd – v znení pred ostatnou novelou ministerky Žitňanskej. § 422 zákona č. 300/2005 Z. z. stanovovalo: " (1) Kto verejne, najmä používaním zástav, odznakov, rovnošiat alebo hesiel, prejavuje sympatie k skupine alebo hnutiam, ktoré násilím, hrozbou násilia alebo hrozbou inej ťažkej ujmy smerujú k potláčaniu základných práv a slobôd osôb, potrestá sa odňatím slobody na šesť mesiacov až tri roky. (2) Rovnako ako v odseku 1 sa potrestá, kto pri čine uvedenom v odseku 1 používa pozmenené zástavy, odznaky, rovnošaty alebo heslá, ktoré vyvolávajú zdanie pravých. " Čo sa však týka posudzovania hajlovania orgánmi činnými v trestnom konaní a súdmi verejne známym je prípad Mariana Kotlebu, ktorý bol pre hajlovanie v roku 2009 trestne stíhaný. Prokuratúra však trestné stíhanie zastavila , pričom argumentovala aj tým, že " Kotleba pri pozdrave nezdvihol pravú ruku do výšky pleca a nespojil dva prsty na úroveň oka." Dátum zverejnenia analýzy: 05.06.2017 Naspäť Nahlásiť chybu

trestný zákona zastavila


...aj Slovensko snaží momentálne sme sa snažili spoločne s V4 prispieť do Líbye nejakými peniazmi (...).

Ľuboš Blaha v tomto výroku naráža na spôsob, akým rieši Slovenská republika migračnú krízu. Vláda Roberta Fica dlhodobo odmietala prijať migrantov na základe povinných kvót. Podobné stanovisko zaujali aj ostatné krajiny V4. Krajiny V4 navrhovali ako spôsob riešenia migračnej krízy ochranu vonkajších hraníc. Preto sa v decembri 2017 krajiny V4 dohodli, že prispejú spolu sumou 35 miliónov eur Líbyi . Cieľom tohto príspevku bolo zabezpečenie ochrany vonkajších hraníc s Líbyou. Tento výrok hodnotíme ako pravdivý.

Líbyi stretli schválila


...komisár pre rozpočet, Günther Oettinger, povedal, že má podozrenie, že eurofondy, tentokrát v pôdohospodárstve (...) boli zneužité na kriminálne ciele.

Gunther Oettinger je nemeckým komisárom Európskej únie pre rozpočet a ľudské zdroje. V súvislosti so zverejnenými článkami zavraždeného slovenského novinára Jána Kuciaka, ktorý písal o možnom zneužívaní dotácií z európskeho rozpočtu do poľnohospodárstva, vyslovil nemecký komisár obavy . " Je možné, že v tomto prípade boli priame alebo nepriame platby poľnohospodárom alebo agrárnym podnikom z nášho európskeho rozpočtu zneužité na kriminálne ciele. Je to vážne obvinenie, že sa s prostriedkami európskeho rozpočtu nenarábalo riadne a že je v hre možno aj korupcia či dokonca mafia ," konštatoval komisár. Demagog.sk vyhodnocuje výrok ako pravdivý.

komisárom obavy


Jednoducho tu hovoria jasné fakty o tom, že napríklad hovorí o čistení, no a teraz proste boli prichytení pri čine, ako chceli 25 miliónov ukradnúť na rekonštrukcie cisterien, dokonca už chápem, dneska chápem, prečo tak veľmi chcú šéfa úradu pre verejné obstarávanie, ktoré tento kšeft, ktorý minister Galko proste urobil na obrane a ten rozdiel, ktorý hovoria, počtárska chyba, to asi bola vlastne tá provízia, ktorú ste tam mali dohodnutú, proste to bol ten problém, že teraz vás pristihli priamo pri čine ako to robíte.

Poslanec Kaliňák týmto vyjadrením interpretoval vlastný názor na chybu, ktorá vznikla pri uzatváraní zmluvy. Podľa SME , ktoré s informáciou prišlo, zákazku na opravu a údržbu cisterien zrušil Úrad pre verejné obstarávanie z dôvodu jeho nezákonnosti, nakoľko ministerstvo obrany chcelo zveriť vykonanie týchto úloh firme Montservis bez vyhlásenia súťaže. Ministerstvo zmluvu zdôvodňovalo tým, že v roku 2009 táto spoločnosť vyhrala verejnú súťaž, v ktorej získala trojročný kontrakt na opravu cisterien vo výške 1,9 mil. eur. Spoločnosť však doteraz za svoje služby dostala len 1,18 mil. eur. Nová zmluva mala uspokojiť zvyšný nárok Montservisu, ktorý jej z pôvodného kontraktu vyplýval. Ministerstvo v zmluve pochybilo, lebo spoločnosti plánovalo vyplatiť 825-tisíc eur, čo je o viac ako 100-tisíc eur nad dohodnutý limit. Zákon toto nepripúšťa. Zmluva bola pred podpisom zrušená a ministerstvo obrany svoje pochybenie označilo za matematickú chybu. Dvadsaťpäť miliónov korún by predstavovalo uvedených 825 tisíc eur, problematických ale bolo 100-tisíc eur, teda o niečo viac ako tri milióny korún. Hovorca ministerstva Ivan Rudolf pre denník SME dňa 9.júna 2011 uviedol: „Pri spočítavaní finančného limitu došlo k počítacej chybe.Prešetruje sa aj to, či bolo toto pochybenie zavinené zamestnancami úmyselne, prípadne z nedbanlivosti."

Podľa SME
SME


My sme jednak niektorí neboli prítomní a samozrejme ten návrh podával Smer Sociálna demokracia a vôbec som sa netajil ani ja, keď som ho prezentoval, že som si vedomý, že my samozrejme väčšinu na odvolanie pána predsedu Národnej rady nemáme.

Koaličné strany okrem SaS sa na základe politickej dohody rozpravy ani hlasovania za odvolanie R. Sulíka nezúčastnili. Návrh na odvolanie R. Sulíka podali poslanci za stranu Smer-SD.

Koaličné strany
Návrh na odvolanie


...chyba sa stala ešte za druhej Dzurindovej vlády, kedy bola prijatá zvrátená legislatíva ministra Zajaca, ktorá vôbec umožnila také niečo absurdné, že bez podnikateľského rizika si môžu brať milióny majitelia súkromných poisťovní,...

Ide o zákon č. 581/2004 (.pdf) Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, ktorý určil, že poisťovne sa môžu transformovať na akciové spoločnosti spadajúce pod Obchodný zákonník. Výrok, že je to bez podnikateľského rizika je sporný, keďže každé podnikanie je spojené s rizikom.

zákon č. 581/2004


Náš kandidát cez pána poslanca Mamojku navrhnutý pán Trnka opakujem je kandidát, ktorý získal 117 hlasov, ak mám dobrú informáciu spred siedmich rokov, mal širokú podporu.

V roku 2003 dostal D. Trnka podľa SME v hlasovaní o GP 87 a nie 117 hlasov. R. Fico si túto udalosť zrejme zmýlil s voľbou špeciálneho prokurátora Kováčika , ktorý získal 117 hlasov. Pravdu má R. Fico v tom, že D. Trnku navrhol v súčasnej voľbe GP poslanec Mamojka.

SME
voľbou špeciálneho prokurátora Kováčika
navrhol


...príspevky na výstavbu nájomných bytov, ako to robíme v prípade miest alebo obcí. Mestá a obce majú právo na úver, prakticky za nulu, je tam veľmi nízka úroková sadzba zo Štátneho fondu rozvoja bývania a popri tom dostávajú aj nenávratný príspevok zo strany štátu.

Žiadatelom podpory na bývania od Štátneho fondu rozvoja bývania môže byt aj obec alebo samosprávny kraj, ktoré môžu cerpat na výstavbu jedného nájomného bytu až 65 000 eur a to s úrokovou sadzbou 1 %, prípadne 0 % ak je byt budovaný v najmenej rozvinutých okresoch (Fond sa pritom riadi zákonom 150/2013 Z. z.). Podla zákona 443/2010 Z. z. si zase môžu obec ci VÚC zažiadat o dotáciu (§ 7), pricom jej úcelom je oi. " obstaranie nájomného bytu na úcel sociálneho bývania " (§ 3, pís. a). Výrok hodnotíme ako pravdivý.

Štátneho fondu rozvoja bývania
úrokovou sadzbou
150/2013
443/2010 Z. z.


...čo je na tom celé nebezpečné, nebezpečné na voľbe generálneho prokurátora je to, že ste vybrali generálneho prokurátora na koaličnej rade... Vy ste na koaličnej rade povedali veľmi jasne, že generálnym prokurátorom bude pán Čentéš, že jedným námestníkom bude pán Szabó, kandidát Mostu-Híd a druhý námestník bude pán Lauko, kandidát za Kresťanskodemokratické hnutie a tomuto cieľu, lebo to takto bude a takto to presne bude.

Vôľu vymeniť námestníkov a riaditeľov odborov na GP SR sme z úst zástupcov koaličných strán nezachytili. K dispozícií nie je ani žiadne vyjadrenie J. Čentéša, kde by komentoval alebo vyjadril súhlas s možnými spolupracovníkmi na poste námestníkov.


Denný stacionár máme teraz v zariadení na Veselej.

Podľa registra poskytovateľov sociálnych služieb v Prešovskom kraji, je zariadenie pre seniorov Náruč na Veselej č.1 zaradené do skupiny (.pdf) "zariadenia pre seniorov". V skupine poskytovateľov sociálnej služby v dennom stacionári (.pdf) sa na rozdiel od iných podobných zariadení v Prešove toto zariadenie pre seniorov nenachádza.

registra
Náruč
skupiny
dennom stacionári
Facebooková
hovorí


Poslanec Raši navrhoval pred rokom, aby štát platil za svojich poistencov 5 %.

NR SR :

"(7) Ministerstvo zdravotníctva pri spracovaní údajov podľa odseku 4 vyradí zo spracovania chybné údaje, ktorými sú najmä údaje súvisiace s prihlásením poistencov vo viacerých zdravotných poisťovniach, nesprávny formát údajov, údaje o spotrebe liekov, ktoré nie sú v zozname kategorizovaných liekov,57aa) a prekročené počty balení liekov. Ak chybné údaje tvoria viac ako 5% z celkového objemu údajov predložených zdravotnou poisťovňou, ministerstvo zdravotníctva ich uvedie v chybovom protokole, ktorý zašle zdravotnej poisťovni. Zdravotná poisťovňa je povinná údaje uvedené v chybovom protokole opraviť a opravené údaje zaslať ministerstvu zdravotníctva do 15 dní od doručenia chybového protokolu. "

??? http://hnonline.sk/slovensko/c1-53896110-poslanci-nezvysili-odvod-za-poistencov-statu-nehlasovalo-zan-ani-kdh

Nič iné som k tomuto nenašla.

NR SR


Tím, ktorí dnes vyšetrujú Gorilu, s výnimkou jednej osoby, ktorá sa tej funkcie vzdala, vytvoril pán poslanec Lipšic ako vtedajší minister, myslím si, že pán minister vnútra (Kaliňák, pozn.) do toho zloženia toho tímu absolútne žiadnym spôsobom nezasahoval.

Tím na vyšetrovanie kauzy Gorila bol zriadený na začiatku roku 2012 a už v roku 2013 nastali prvé personálne obmeny, pričom garant tímu mal pocit, že mu bránia v práci, iný si začal pripadať nepotrebný. Z tímu potom postupne odchádzali štyria, pričom dôvod odchodu členov Demagog.SK nevie overiť. Výrok hodnotíme ako nepravdivý. Tím na vyšetrenie kauzy Gorila bol zriadený 9. januára 2012 s podporou vtedajšieho ministra vnútra Daniela Lipšica. Boli v ňom desiati kriminalisti a vyšetrovatelia z Úradu boja proti organizovanej kriminalite, z Úradu boja proti korupcii a z úradu inšpekcie. V roku 2013 došlo k obmene tretiny tímu. V januári opustil tím garant Rudolf Cádra, ktorý odišiel do civilu. Ako dôvod odchodu neskôr uviedol, že ho preložili na odbor boja proti extrémizmu z funkcie zástupcu riaditeľa ÚBOK bez uvedenia dôvodu. Vo februári nastali ďalšie personálne obmeny. " Vyšetrovatelia odchádzajú z rôznych dôvodov: zdravotných, sťahovania na iné miesto, pre záujem o inú prácu alebo nepotrebnosť." Policajný prezident Tibor Gašpar uvádzal: " Dvaja členovia majú zdravotné problémy, ktoré si vyžadujú časovo náročné rehabilitácie. Jeden človek bol vymenovaný do funkcie a nemôže robiť na dvoch miestach. Ďalší sa chce odsťahovať viac ako sto kilometrov za rodinou a už nechce slúžiť v Bratislave " a rovnako dopĺňa: " Zmeny sa dejú na žiadosť šéfa tímu a tí, čo odišli, budú nahradení rovnakým počtom ľudí ". Nemáme k dispozícií dôkazy na overenie toho, či Kaliňák nejakým spôsobom zasahoval, alebo nezasahoval do zloženia tímu. Minister vnútra pritom v januári 2016 uviedol na margo vyšetrovacieho tímu: " Tak ako som sľúbil po voľbách, tím Gorila zostane zachovaný a bude mať dostatok času aj priestoru, aby sa podarilo túto kauzu vyšetriť. To sa nezmenilo a žiadnu zmenu ani neplánujeme. " Dátum zverejnenia analýzy: 20.06.2016 Naspäť Nahlásiť chybu

Tím
garant
dôvod
ďalšie
januári 2016


Za môjho pôsobenia bola Bratislava 4. najtransparentnejším mestom na Slovensku.

Milan Ftáčnik pôsobil ako primátor hlavného mesta medzi rokmi 2010 až 2014. Podľa údajov projektu Transparency International Slovensko, Otvorená samospráva, ktorý každý druhý rok preskúma transparentnosť 100 najväčších miest a 8 žúp, Bratislava bolo 4. najtransparentnejším mestom na konci mandátu Ftáčníka, teda v roku 2014. Výrok evokuje, že hlavné mesto bolo počas celého volebného obdobia (minimálne od roku 2012) konštantne na 4. mieste, výrok preto hodnotíme ako zavádzanie. Transparency International Slovensko (TIS) hodnotí transparentnosť miest a žúp vrámci projektu Otvorená samospráva od roku 2010 a to každý druhý rok (2010, 2012, 2014 a 2016). V roku 2010 a 2012 sa umiestnila na prvom mieste mesto Šaľa, roku 2014 Martin. Bratislava sa v tomto rebríčku objavuje na 8. mieste v roku 2010, na 7. mieste v roku 2012 a na 4. mieste v roku 2014. Od roku 2010 bola Bratislava hodnotená známkami na škále B- až B+. V roku 2016 sa na prvé miesto v transparentnosti dostalo okresné mesto Vranov nad Topľou. Bratislava sa v tomto roku ocitla na 17. mieste. Môžeme tak konštatovať výrazné zhoršenie transparentnosti po výmene Milana Ftáčnika za Iva Nesrovnala v pozícií primátora Bratislavy. TIS hodnotí transparentnosť miest na základe "11 oblastí a 96 indikátorov, ktoré zahŕňajú predovšetkým informácie týkajúce sa právomocí miestnych samospráv vyplývajúcich zo zákona (napr. predaj a prenájom majetku), a tiež politík, ktoré by podľa TIS mali mať miestne samosprávy oficiálne upravené (napr. etika a konflikt záujmov). Najväčšiu váhu má prístup k informáciám, podiel verejnosti na rozhodovaní v samospráve, verejné obstarávanie a oblasť rozpočtu a zmlúv." Dátum zverejnenia analýzy: 28.09.2017 Naspäť Nahlásiť chybu

pôsobil hodnotí 2016 základe


Úspory v liekovej politike vôbec začali byť až od 7.mesiaca.

13.9. 2011 prijal parlament Zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia (.pdf). Na základe tohto zákona sa majú na Slovensku nakupovať druhé najlacnejšie lieky v EÚ. Pôvodne mal zákon začať platiť od novembra , alebo decembra , neskôr od apríla, alebo mája ( SME ). Toto znižovanie cien však nakoniec odchádzajúce ministerstvo zdravotníctva odložilo.

novembra

decembra

SME

Hospodárske noviny

ministerstvo zdravotníctva


Pozrite si dneska médiá. Pozrite sa. To už len slepý nevidí, že všetci sú proti nám. Všade si hľadajú ľudí na interview, ktorí sú proti referendu. Nájdite mi v médiách, v mainstreamových médiách, okrem výnimiek, rozhovor s niekým, kto je za referendum. Dávajú priestor celebritám, politikom, ktorí sú proti. Z piatich je možno jeden za a štyria sú proti.

Pri pohľade na médiá je skutočne možné nájsť množstvo vyjadrení, ktoré "ide proti" organizátorom referenda. Peter Kremský však nepatrične zveličuje a obviňuje médiá keď naznačuje, že si hľadajú vyjadrenia s ľuďmi, ktorí sú proti referendu. Pohľad na niektoré projekty hlavných médií na Slovensku ukazujú, že vo vlastných redakčných formátoch dávajú prakticky rovný priestor obom stranám. Pomer, ktorý naznačuje Peter Krimský ako 4:1 v prospech odporcov referenda nie je to, čo sme našli pri našom krátkom mediálnom prehľade. Výrok preto hodnotíme ako zavádzajúci. Denník N sa každý deň pýta dvoch osobností na ich názor na referendum. Ankety ktoré sme prešli vždy prichádzajú s jedným odpovedajúcim proti a jedným za. Takto to bolo napríklad v anketách z 27.1 . , 22.1 . alebo 23.1 . Denník SME má na svojej stránke viaceré ankety , v ktorých sa pýta rôznych osobností na ich názor na referendum. V ankete z 28.1. sa napríkad z 5 osôb vyjadrili 3 že na referendum pôjdu, 1 nepôjde a 1 názor nevyjadril. V ankete z 27.1. je zase pomer opačný, kedy 4 opýtaní vyjadrili že sa referenda nezúčastnia a 1 áno. V ankete z 26.1. je pomer 3:2 v prospech neúčasti. Názory politikov na referendum uverejnené v denníku Pravda : Béla Bugár na referendum pôjde, ale strana Most-Híd nebude robiť žiadnu kampaň pred referendom a ani nebude vyzývať svojich voličov k tomu, aby sa zúčastnili referenda. Je to podľa predsedu strany na ich vlastnom zvážení. Hnutie NOVA Daniela Lipšica vyzýva svojich voličov, aby sa referenda zúčastnili. Ako tvrdí, " NOVA od svojho vzniku presadzuje používanie referenda ako významného nástroja priamej demokracie, ktorým sa občania priamo podieľajú na výkone moci." Robert Fico sa vyjadril, že sa referenda zúčastní, no nepovedal, či bude hlasovať za alebo proti, pretože ako uviedol, nechce ešte viac polarizovať spoločnosť v otázke referenda. Ešte uviedol, že "a le keby ste sa ma spýtali, ako sa postavím k týmto otázkam globálne, nie individuálne, môj postoj je vyjadrený tým, čo urobil Smer pri Ústave, keď sme povedali, že manželstvo je jedinečný zväzok muža a ženy.“ Podľa Juraja Miškova "Referendum nerešpektuje práva menšín, nerešpektuje práva istej skupiny ľudí. Preto sa my na referende nezúčastníme." Odporúča svojim sympatizantom, aby sa referenda nezúčastnili, a takisto mieni investovať do anti-kampane proti Aliancii za rodinu. Referenda sa tiež nezúčastnia europoslanci Richard Sulík, Monika Flašíková- Beňová i Boris Zala, považujú ho za zbytočné, a navyše polarizujúce spoločnosť. Naopak, referenda sa určite zúčastnia europoslanci Miroslav Mikolášik, Anna Záborská, József Nagy, Ivan Štefanec aj Branislav Škripek. Hospodárske noviny taktiež ponúkajú dostatočný počet článkov, ktoré obsahujú názory pre aj proti. Jedným z nich, ktoré sa hlásia k podpore referenda je aj vyjadrenie strany SMK , ktorá tvrdí, že "n akoľko sme konzervatívnou aj kresťanskou stranou a presadzujeme tradičný model rodiny, tak v tomto duchu vyzývame svojich priaznivcov, aby sa zúčastnili na referende 7. februára a hlasovali podľa tejto hodnoty. Čo to pre nich znamená, to už necháme na našich priaznivcov". Predseda strany József Berényi sa vyjadril, že sa referenda zúčastní a bude trikrát hlasovať áno. Takisto aj SNS podporí toto referendum, tento kladný názor k referendu potvrdilo aj vyjadrenie predsedu strany SNS Andreja Danka, ktorý povedal, že "n epoznám nikoho v SNS, kto by vo všetkých troch otázkach neodpovedal áno". Avšak sú tu aj zverejnené články, ktoré sú proti referendu. Napríklad aj postoj Richarda Sulíka, ktorý na video propagujúce na internete referendum na ochranu rodiny podal trestné oznámenie za podnecovanie nenávisti. Ako uvádza členka strany SaS Natália Blahová, "toto video je zamerané na podnecovanie nenávisti voči sexuálnej menšine. Útočí na emócie diváka cez sugestívne vyjadrenie dieťaťa". Portál Topky.sk zverejnil anketu v ktorej sa pýtal politikov na ich názor na referendum. Spomedzi vládnych činiteľov sa jediný minister zahraničných vecí vyjadril, že sa referenda nezúčastní, aj ten však citoval ako dôvod zahraničnú cestu. Ostatní ministri sa referenda buď zúčastnia, alebo svoj postoj nechceli povedať. Spomedzi ostatných politikov sa väčšina vyjadrila že sa referenda zúčastní a bude odpovedať na všetky otázky "áno". Denník Nový čas uverejnil veľký počet článkov o referende, dokonca si zisťoval názory ľudí, ktorí vyrastali v detských domovoch . Aj tu sa objavujú rôzne názory od opýtaných. Jedným by neprekážalo vyrastať s rodičmi rovnakého pohlavia, iní zase tvrdia, že vždy je lepšie radšej ostať v detskom domove, ako byť diskriminovaný v škole a vo vzťahu s rovesníkmi práve kvôli homosexuálnym rodičom, ktorí by ich vychovávali. Takisto denník zverejnil aj článok dvoch proti sebe stojacich táborov - na jednej strane člen petičného výboru Aliancie, a na druhej strane aktivista a bloger za práva homosexuálov, ktorý sa so svojím partnerom zosobášil vo Veľkej Británii. Na základe rýchlej rešerše viacerých denníkov sme došli k záveru, že sa nedá jednoznačne povedať, či má alebo nemá jedna strana viac priestoru na vyjadrenie svojich názorov, skôr sa prikláňame k názoru, že pomer sa blíži k 1:1. Dátum zverejnenia analýzy: 26.01.2015 Naspäť Nahlásiť chybu

27.1 22.1 23.1 ankety ankete ankete Most-Híd NOVA Fico Miškova europoslanci SMK SNS SaS anketu domovoch táborov


Zlatica PUŠKÁROVÁ: "Dobre. Ale ešte kratučko, pán Mihál, aj vy ste chceli zvýšiť odvody pre dohodárov." Jozef MIHÁL: "Ja poviem ako. Až od sumy 190 eur mesačne. 2300 eur ročne."

Tvrdenie Jozefa Mihála je pravdivé . O návrhu zdanenia práce na dohodu diskutovala aj predchádzajúca vláda Ivety Radičovej, ktorá ale kvôli predčasnému pádu nedotiahla reformu daní a odvodov, podľa ktorej by boli zaťažené odvodmi len príjmy brigádnikov od 190 € mesačne.

diskutovala pokúšali overoval


Dokonca analýzy konkrétne hovoria o tom, že firmy sa začínali pri 19% dani vyhýbať spôsobu platenia, takže proste faktúry na čierno.

Neviem akú analýzu má minister financií na mysli. Výrok ministra financií hodnotíme neoveriteľný.

prognózu


Hrad Strečno je národnou kultúrnou pamiatkou , ktorú spravuje Považské múzeum v Žiline. Múzem je príspevková organizácia v zriaďovateľskej pôsobnosti Žilinského samosprávneho kraja ( .pdf , s. 1, 41). Hrad je teda v nepriamej správe župy. Výrok hodnotíme ako pravdivý.

národnou kultúrnou pamiatkou
.pdf


Toto sú otázky, ktoré podľa mňa naozaj súvisia v vývojom demokracie, pretože máme aj vo vyspelých štátoch demokratických napríklad to, že je účasť v parlamentných voľbách povinná. Napríklad v Belgicku.

Účasť


V rozpočte na rok 2012, ktorí ste schvaľovali ešte vy ako vládna strana, ste nevyčlenili ani jeden jediný cent na aktívnu politiku zamestnanosti.

Podobný výrok sme overovali 3.2. po minulo týždňovej relácii V politike a takisto ako vtedy, aj dnes ho hodnotíme ako nepravdu. V zákone č.511/2011 Z.z. o štátnom rozpočte na rok 2012 je vo výdavkovej časti v rezorte Ministerstva práce, sociálnych vecí a rodiny SR uvedená položka Národné programy na rozvoj aktívnej politiky trhu práce a zvýšenie zamestnanosti. Na čerpanie finančných prostriedkov zo štátneho rozpočtu na rok 2012 bola k tejto položke vyčlenená suma 2 282 335 eur. Dátum zverejnenia analýzy: 11.02.2013 Naspäť Nahlásiť chybu

V politike
zákone č.511/2011 Z.z.


Ale treba si spomenúť, že práve podľa 363 napr. bol uvoľnený a oslobodený aj pán Gábor Grendel v roku 2016...

Generálna prokuratúra zbavila obvinenia podľa sporného paragrafu aj Gábora Grendela, nie však v roku 2016 ale o rok skôr. Tvrdenie Juraja Blanára hodnotíme napriek tejto nepresnosti ako ešte pravdivé. Podpredseda parlamentu Gábor Grendel kandidoval v roku 2014 na starostu bratislavského Starého mesta. Týždeň pred voľbami začal vyšetrovateľ stíhať Grendela pre podozrenie z daňového podvodu. Obvinenie voči Grendelovi v roku 2015 zrušil vtedajší generálny prokurátor Jaromír Čižnár, podľa portálu Aktuality.sk na to využil práve §363 Trestného poriadku. K prípadu sa pri uvádzaní Správy generálneho prokurátora SR o činnosti prokuratúry v parlamente vyjadril aj Čižnár „Pokiaľ ide o kauzu Grendel,.. tú kauzu Grendel zrušila Generálna prokuratúra. Generálny prokurátor to zrušil, celé to obvinenie,“ uviedol. V prvom bode § 363 Trestného poriadku sa uvádza , že „ generálny prokurátor zruší právoplatné rozhodnutie prokurátora alebo policajta, ak takým rozhodnutím alebo v konaní, ktoré mu predchádzalo, bol porušený zákon.”

začal zrušil vyjadril uvádza


...keď pán Kaliňák spochybňuje, spochybňuje tú cenu, za ktorú sme my chceli dať opraviť tie ďalšie cisterny, tak spochybňuje verejnú súťaž, ktorá sa diala za čias ministrovania pána Bašku.

Zmluva na údržbu cisterien bola uzatvorená s firmou Montservis ešte v roku 2009 za pôsobenia ministra Bašku.

Zmluva


Vy si to ani neviete prestaviť, čo to je recesia -5% a máte stále pozitívny hospodársky rast, tak už na druhý rok, v roku 2010, sme vám odovzdávali krajinu s najrýchlejším hospodárskym rastom v celej EÚ.

Podľa štatistických údajov dostupných na stránke Eurostatu najvyšší hospodársky rast z pomedzi krajín EU v roku 2010 dosiahlo Švédsko a to na úrovni 5,6% HDP. Slovensko bolo na druhom mieste s rastom 4,2% HDP. Na treťom mieste bolo Poľsko s reálnym hospodárskym rastom na úrovni 3,9% HDP. Výrok R. Fica hodnotíme ako nepravdivý , keďže najvyšší rast malo Švédsko. Dátum zverejnenia analýzy: 21.11.2011 Naspäť Nahlásiť chybu

Eurostatu